
e Szenzáció a PSYGNOSIS-tól: 
ígérik a SHADOW OF THE 
BEAST C64-es változatát. 


A nálunk is bemutatásra ke- 
rülő mozifilmek készülő já- 
tékverziói, melyek még 
ezévben várhatóak: Grem- 
lins 2/ELITE, Days of Thun- 
der/MINDSCAPE, Teenage 
MUTANT Hero Turtles/MIR- 
RORSOFT, Back to the Futu- 
re 2/MIRRORSOFT, Robo- 
cop 2/OCEAN. 


Megjelent Amigára a leg- 
újabb (és legszuperebb) já- 
tékszerkesztő, az AMOS (ára 
kb. 150 DM). A program 500 
saját paranccsal vezérelhe- 
tő. 


Sakkrajongók figyelem! Ké- 
szül a Battlechess 2. új grafi- 
ka, új harcok, új figurák. 


A szimulátorok kedvelői 
a következő programok ér- 
kezésére bizton számíthat- 
nak: Flight of the Intrud- 
er/SPECTRUM HOLOBYTE, 
F—-19 Stealth Fighter (Ami- 
ga)/MICROPROSE, Falcon 
Mission Disc 2/MIRROR- 
SOFT, Fighter Bomber Ad- 
vanced Mission Disc/ACTI- 
VISION, Snow Strike (Ami- 
ga)/U. S. GOLD. 

CINEMAWARE információk: 
elkészült a Wings I. Világhá- 
borús szimulátor, ahol el- 
lenségünk a Vörös Báró is 
lehet. Az oly sikeres TV 
Sports sorozat két új tagja: 
Soccer és Baseball igére- 
tünk szerint karácsonykor 
már kapható lesz. 


Megérkezett a Pool of Radi- 
ance harmadik része, a Sec- 
ret of the Silver Blades. Ez- 
zel a darabbal a sorozat le- 
zárult, de aggodalomra 
semmi ok, mert szerkesztő- 
ségünk tesztelése alatt áll 
már a Champions of Krynn, 
mely a Forgotten Realms vi- 
lágának számítógépes 
adaptációja és egyben egy 
új trilógia első epizódja. 


Aki megkedvelte az Oil Im- 
perium-ot, annak a MIC- 
ROPROSE egy hasonló játé- 
kot kínál: a Railroad Ty- 
coon-t. 


SIERRA újdonságok: Space 
Ouest 4 — Roger Wilco and 
Time Rippers, Hero"s Ouest 
2 — Trial by Fire. 


A jövő század sportprog- 
ramjai: Future Basketball/ 
IMPERIAL SOFTWARE, Spe- 
edball 2//MAGEWORKS. 


A nagysikerű LUCASFILM 
sorozat újabb epizóddal bő- 
vül. Még ez évben piacra ke- 
rül a The Secret of Monkey 
Island. Előreláthatólag min- 
den eddiginél nehezebb lesz 
végigjátszani. 


A DELPHINE SOFTWARE 
trilógiájának (Future Wars, 
Operation Stealth) követke- 
ző tagja a Cruise for a Corp- 
se. 


A közeljövő pénzbedobós 
automata  átiratai: Saint 
Dragon/SALES CURVE; 
U.N. Sguadron/OCEAN, To- 
ki/OCEAN, Stun Runner/???, 
Sly Spy/OCEAN, Bad Lands/ 
DOMARK. 


A Silkworm és a Fire to- 
vábbfejlesztett változata a 
SWIV (Silkworm IV) lesz. 


Berozsdásodott  joystickkal 


rendelkező Test Drive rajon- 
góknak készül a Turbo Chal- 
lenge/GREMLIN. 


Hamarosan várható: 
Monthy Pythonr"s 
Flying Circus/Virgin, 
Torvak the Warrior/ 
CORE DESIGN 
(fotóink is 
ezekről készültek). 

A viziszörny 
tragédiája 


FLOOD 


A tavalyi , örökéletű" Populous után a Bullfrog 
Team egy sajnálatos módon abszolút kommersz 
platform játék készítésébe fektette idejét. Szeren- 
csére azért ez a példány nem olyan félresikerült 
dolog, mint számos más korábbi elődje, melye- 
ket még az is letörölt a jó minőségű lemez újra- 
felhasználása érdekében, akinek eredeti példá- 
nya volt még. 








A történet egy rendes, nyugodt, kiegyensúlyo- 
zott családi életet élő viziszörny Ouiffy tragédiá- 
ja: otthonát a csatornahálózatot elözönlötte a 
mindenféle rossz szándékú lények által eldobált 
hulladék, s ráadásul a vízművek gondatlansága 
folytán még a víz is tönkreteszi gyönyörűséges 
családi fészkét. Miután ezt jóérzésű csatornatöl- 
telék nem hagyhatja csak úgy annyiban, Ouiffy 
rendes honpolgárhoz méltóan elindul, hogy 
összegyűjtse és elhordja a felgyülemlett szeme- 
tét, miközben a víz is megindul, hogy rendes ára- 
dáshoz méltóan (innen a játék címe: Flood) 
összegyűjtse és elhordja az útból Ouiffit... 

Mint a fenti kis sztoriból is kiviláglik a program 
szerzői ezúttal egy kissé humorosabb hangne- 
met ütöttek meg a megszokottnál, de enélkül 
semmit se érne ez a játék. Feladatunk látszólag 
egyszerű: a 42 szintből álló csatornahálózat min- 

den egyes pályáján össze kell gyűjtenünk a 
,trash" felirat mellett látható számú szemetet, 
ami lehet a kólásdoboztól a cukroszacskóig min- 
den elképzelhető. Amikor ezzel végeztünk és a 
szemét nullára tendált, már csak meg kell talái- 
nunk a szint kijáratát és máris kezdhetjük az 
egész tortúrát előlről. Persze az élet nem egysze- 
rű dolog még a csatornában sem: utunk során 
gyilkos motívációjú Teddy-macik, vérszomjas 
polipok, házépítő csigák garmadája próbál meg 
minket eltenni láb alól. A polipoknak egyik kelle- 
metlen tulajdonsága, hogy útjuk során folyama- 
tosan szemetelnek, így nem kell meglepődni 
azon, ha egyik pillanatról a másikra húsz helyett 
százhúsz szemetet kell eltávolítanunk, ha nem ír- 
tottuk ki kellő gyorsasággal ezeket a jószágokat. 
A házépítő csigához hozzáérve a csigáház elkezd 
nőni s legnagyobb bosszúságunkra pár másod- 
perc alatt áthatolhatatlan fal áll előttünk. Ilyenkor 
többnyire nincs más megoldás, mint a szint újra- 
kezdése az R gomb megnyomásával. A 18-as pá- 
lyától kezdve ha már belejöttünk a játékba egy 
jelentős újítással találkozhatunk: számos helyen 
kapcsoló van elrejtve, melyekkel egész faldara- 
bokat tudunk mozgatni, vagy egy másik kapcso- 
lót tehetünk láthatóvá vagy valami egészen vá- 
ratlan dolog is történhet. A pályákon helyenként 
teleportok vannak elhelyezve, nagyon látványos, 
ahogy Ouiffy egyik helyről átkerül a másikra. A 
játék során szerencsére mi sem vagyunk védtele- 
nek; Shurikenek, kézigránátok, Aliens-típusú 
lángszórók tömkelege gyarapíthatja fegyvertá- 
tunkat. Ez utóbbi újabb jó példája a szerzők hu- 
moros ötleteinek, ugyanis időnként kicsit félresi- 
kerül a lövés s egy kétségbeesett jószág repül ki 
a lángszórónk csövéből. 

A program grafikai kivitelezése helyenként 
nagyon ötletes, többnyire azonban átlagosnak 
mondható, a hangok viszont -— különféle bugybo- 
rékolások, cuppogások, robbanások s mindenfé- 
le egyéb elképzelhető és elképzelhetetlen dolog 
—- egész egyszerűen lenyűgöző hangulatot te- 
remtenek. Egyébként a program készítőit a játék 
végére se hagyta cserben az ihlet: nagyon régó- 
ta ez volt az első olyan end-seguence ami telje- 
sen eltér egy várható normális befejezéstől, nem 
lőjük le a poént legjobb ha mindenki saját maga 
sír vagy nevet a dolgon. 

A Flood tehát igazi csemege a stílus rajongói 
számára, Bard"s Tale kedvelők azonban jobban 
teszik ha be se töltik... 

Aster 


GRAFIKA 
ZENE 
JÁTSZHATÓSÁG 





Ez egy olasz program 


Moon Shadow 


Az utóbbi időben egyre gyakrabban tapasztal- 
hatjuk, hogy nem csak a megszokott angol vagy 
német nyelvű játékok jelennek meg a piacon. A 
legtöbb számítógép tulajdonosnak már a francia 
szavaktól is égnek áll a haja, az olasz viszont igazi 
övön aluli ütésnek számít. A Moon Shadow nevű 
program pedig teljesen olasz. 











Grafikáját és zenéit vizsgálva azonban a legkri- 
tikusabb zsűri előtt is megállná a helyét, témáját 
tekintve leginkább a  mászkálós-gyűjtögetős 
zsákba dobnánk bele (ha lenne ilyen zsák). A 
probléma abból adódik, hogy az üzeneteket a 
programozók saját nyelvükön írták, így nehéz ki- 
bogozni, mit is akar a játék. Marad tehát a pró- 
bálgatás. 

Figyelmes szemlélők észrevehetik, hogy a 
program leginkább a már történelemnek számító 
Antiriad-ra hasonlít. A jó oldalon mi állunk, egy 
félmeztelen, de egészen elszánt ifjú, akinek az a 
feladata, hogy elpusztítson egy sárkányt. Ha ez 
nem sikerül, bolygója örök sötétségbe borul (a 
villany még nincs feltalálva). Az idő múlását a 
képernyő alján, középen láthatjuk. Balra az aktu- 
ális fegyverünk, a szélén energiánk található. A 
fegyverek között SPACE-val válthatunk. A fent lé- 
vő egyelőre üres helyekre fognak kerülni az 
összegyűjtött tárgyak. Az éppen szükséges dol- 

got a kurzor billentyűkkel választhatjuk ki, aktivi- 
zálni RETURN-el lehet. Pár szót a mellékelt tér- 
kép jeleiről. 


K — kulcs E — energia 

B — balta C — dobócsillag 
V -— vasajtó A — ajtó 
T-térkép S- start 
Z-koponyaajtó X— sárkány 


P- pergamen Y - teleportáló hely 


Különleges eszközök: 


1 - ellenméreg 2- szarv 
3-koponyás bot 4- teleportáló eszköz 
5— medál 6-—zacskó 

7-— maszk 8— pajzs 


Mivel játék közben is tudunk térképet kérni az 
eddig bejárt helyekről, mi a pályát képernyőként 
ábrázoltuk. Ahol vastag vonalat látunk, azt jelen- 
ti, hogy fal húzódik a kép közepén. Kezdjük... 

Induljunk el jobbra, majd fel és szedjük össze 
a három kulcsot, az ellenmérget és a szarvat. 
Ezután balra, le, és vegyük fel a koponyás botot. 
Az első ajtó nyitása után fel, balra, és mienk még 
egy kulcs. Nyissuk ki a vasajtót a szarvat használ- 
va, és egymás után vegyük fel a teleportálót, a 
zacskót és a maszkot. Másszunk vissza felfelé, az 
ajtót kinyitva átjutunk a második szintre (a zene 
is megváltozik). Igyuk meg az ellenmérget. Ke- 
ressük meg a medált és a pajzsot. Fussunk vissza 
egészen az első szintre, a koponyaajtóig. Itta a 
koponyás botot használva juthatunk be. Men- 
jünk el hosszan balra, és teleportáljunk. Itt ha fel, 
jobbra le, jobbra megyünk, egy olyan helyet lá- 
tunk, ahol jobbra csak víz van. Bátran ugorjunk 
egy nagyot, és átjutunk a harmadik szintre. Men- 
jünk hosszan jobbra, és jussunk el a kulcsig. Mi- 
vel a teleportálóra már nincs szükség, ezt cserél- 
jük le a kulcsra. Fussunk egészen vissza, majd le, 
és keressük meg a pergament. Ha ez is megvan, 
és az összes sárkányölő cucc, menjünk el a sár- 
kányig és a pergamentre váltva (SPACE) öljük 
azt meg. Ami ezután megnyerés címén követke- 

zik, azért ne engem szidjon a kedves C64-es tulaj- 
donos. Ha játék közben olyan helyzetbe kerü- AMIGA €—64 ] 
lünk, hogy túl sok dolog van nálunk, és nem tu- GRAFIKA 89 
dunk újabbat felvenni, érdemes kinyitni valame- ZENE 80 
lyik közeli ajtót, és az így keletkezett helyre fel- JÁTSZHATÓSÁG 71 
venni a tárgyat. E. 
Martin Összesen: LÉ 73 

A 23. század TV-je 


Thunder strike 


Sokan éltetik, sokan elítélik, többen útálják, töb- 
ben imádják, a legtöbben csak egyszerűen nézik 
— ez a televízió. Arra bizonyára sokan kiváncsiak, 
milyen is lesz a TV évszázadok múlva. Milyenek 
lesznek a filmek, a vetélkedők, a sportjátékok. Er- 
re egy variációt láthattunk Arnold Schwarzeneg- 
ger egyik filmjében, a Running Man-ben, ahol a 
kedves játékosok az életükért harcoltak. A MIL- 
LENNIUM programozói gárdája kicsit máshogy 
képzeli el a 23. század legnépszerűbb játékát... 











Helyezkedjünk el kedvenc hidraulikus karos- 
székünkben, tegyünk fel egy lemezt a dédnagy- 
papa hagyatékából (mondjuk a DR. BEAT ko- 
rongját), markoljuk meg infravörös irányítású 
egerünket, és kapcsoljuk be a TV-t. 

.. Hello mindenki, ez itt a 23. Század családi 
TV adó! Les Desmont műsorvezető köszönti 
önöket. Most kezdetét veszi az év legszenzáció- 
sabb sportvetélkedője, a Földi Védekező Játékok. 
Minden játékosnak választania kell az öt rendel- 
kezésre álló repülő eszköz közül (Thunder Strike 
18, Strike Hornet 22-24, Thunder Fly 10-25). A 
repülők energiapajzsal és típusonként különböző 
dolgokkal vannak felszerelve. A pályákon felsze- 
reléseket találhat a szereplő, melyekkel gépét 
jobbá teheti, valamint generátorokat melyek 6 
különböző robotot termelnek. 


- SABOTEUR: a játékos INSTALLATIONS ér- 

tékének legfőbb pusztítója. 

— FIGHTER: öld meg, vagy megöl. 

— GLIDER: össze-vissza repked. 

— LUNGER: gyorsan fel, majd eltűnik. 

— BOMBER: alacsonyan támad, érdemes 

kikerülni. 

- MUTANT: egy agresszív géppé átalakult 

Saboteur. 

Ezeknek egyetlen céljuk van: a játékos energi- 
ájának nullára redukálása. A robotokat elpusztí- 
tani a hajó orrába szerelt lézerrel lehet. Pár találat 
a generátorra, és az szürkére váltva kikapcsol. A 
robotok lövéseitől a versenyző INSTALLATIONS 
értéke csökken, ha ez elfogy, 10 másodperc áll 
rendelkezésre, hogy az összes generátort, és kó- 
sza robotot megsemmisítse. Szerencsére né- 
hány robot kilövése után egy csomagot hagy 
hátra, amely növeli a játékos extráit. 

—- DEFENCE POD: megvédi a játékos gépét a 

robotoktól. 

- TWIN POD: két irányú lövést ad. 

- POWER POD: 50096-kal megnöveli a tűz- 
erőt, ideális generátorok ellen. 

- SHIELD POD: 2596-kal növeli a pajzs energi- 
áját. 

- TURBO POD: megnöveli a hajó sebességét. 

Ha az összes generátor és robot elpusztult, 
a menetnek vége. UÜgyesebb játék esetén a ver- 
senyző magasabb pontszámot és plusz dolgokat 
kaphat. Ezek — nagyobb sebesség, erősebb fegy- 
verzet, jobb manőverezőképesség. A sikeres já- 
tékosok itt vegyenek egy nagy lélegzetet, és jö- 
het a következő pálya új generátorokkal, terep- 
tárgyakkal, és robotokkal. Ot különböző pályán, 
egyenként tíz menetben kell a versenyzőknek bi- 
zonyítania. DENION a kezdők próbaköve, XER- 
XES és POLLOI már nehezebb lépés, CANTON 
kemény megpróbáltatás és sok lassításra kény- 
szerítő hely miatt, a végső pálya pedig, SYNAPS, 
maga a versenyzők réme. A tavalyi évben csak 
három játékos teljesítette az összes pályát, így 
elnyerve a , FÖLD VÉDŐJE" címet. De akkor csak 
24 menet volt - az idén 50! Hogy önök tökéletes 
látványban részesüljenek, TV adónk minden ap- 
ró eseményt közvetít, a játék és a repülő adatai 
pedig a képernyőjük alján láthatóak. 

.. ÉS most, kedves nézőink, úgy látom meg- 
van, az első versenyzőnk, mégpedig a jó öreg 
Föld bolygóról. Hello, remélem készen van, hogy 
belépjen az első menetbe. Hát kezdjük... 

Különlegesen gyors, 3D grafika, változatos te- 
reptárgyak, szép látvány, eredeti ötlet — ez a 
THUNDER STRIKE. Valószínűleg a , Defender of 
the Ground", a Föld Védője címet senki nem fog- 
ja elérni, de addig is, amíg próbálja, nem fog 
unatkozni. 

Martin 

Vadnyugati erőpróbák 
hét különböző pályán 





Buffalo Bills Wild 
West Rodeo Show 





A Clint Eastwood és Gojko Mitic filmeken nevel- 
kedett ifjúság számára bizonyára nagy örömet 
jelentett a még múlt év folyamán piacra dobott 
vadnyugati erőpróbákat felsorakoztató Buffalo 
Bill-s Rodeo Show. Bár az ötlet nem a legújabb, 
a kivitelezés annál inkább brilliánsra sikerült a 
hét különböző pályát tartalmazó játékban. 





Az 1-4 játékos a következő próbákon mérheti 
Össze ügyességét, gyorsaságát és erejét: 

— TRICKSHOOTING  (Célbalövés) 

— KNIFE THROWING (Késdobálás) 

— CALF ROPING (Lasszóvetés) 

— BOTTLE SHOOTING (Uveglövészet) 

— STEER WRESTLING . (Bikabefogás) 

— BRONCO RIDING (Rodeo) 

- STAGECOACH 

RESCUE (Postarabló-fogás) 


Tisztelt Olvasónk! 


Tekintsük át a pályákat egy kicsit részleteseb- 
ben. A sorban a legelső a 


1. Trick Shooting 


A gyönyörűen megrajzolt háttér előtt táblákra 
festett alakok emelkednek fel, majd rövid várako- 
zás után visszadőlnek a talajra. Feladatunk az, 
hogy a célkeresztet irányítva, minél gyorsabban, 
minél gyorsabban, minél több gonosztevőbe go- 
lyót eresszünk. Dolgunkat azonban jelentősen 
megnehezíti az a tény, hogy a táblákon nemcsak 
FOssz fiúk" láthatók, hanem védtelen gyerme- 
kek, asszonyok magukat megadó férfiak stb. is 
felvillannak. Ezeket lelőve, bonuspontjaink jelen- 
tősen csökkennek. Ha a pályát már unalmasnak 
találjuk, próbáljuk meg lelőni a fán mászó kuka- 

Megrendelem az 576 Kbyte c. lapot .............. példányban. 
Kérjük, hogy a megrendelőlapot borí- ] Kérem, hogy a lapot az alábbi címre küldjék: 


tékban az alábbi címre feladni szíves- 
kedjen: 


Megrerkielő: NEVES sss tessék elké EGEK KÉK ÉPO SÉNEK KÉSÉT 

(COMGAME GMK) Az előfizetés díja: negyedévre 230.— Ft 
fél évre 460— Ft 
egyévre — 920-Ft, 
1389 Budapest 
Pf. 192 Az előfizetési díjat a címemre küldött csekken befizetem. 

cot, vagy a repülő madarat. Ha már jól kikuncog- 
tuk magunkat, jöhet a következő próbatétel. 


2. Knife Throwing 


A régebbi cirkuszi játékokból már ismert késdo- 
bálás vadnyugati változata. A kellékek ugyana- 
zok (majdnem pucér, korongra szíjazott hölgy, 
néhány éles kés, pár csepp (?) vér). A hölgyhöz 
minél közelebb fúródik a kés a korongba, annál 
több pontot ér dobásunk. Hogy szórakozásunk 
teljes legyen, próbáljuk a szegény kis vakondo- 
kot is eltalálni. 

3. Calf Roping 


Madártávlatból láthatjuk, amint lasszót pörgetve 
egy akadályokkal teli arénában egy elszabadult 
bikát kergetünk. Nyomjuk a joyt jobbra, hogy 
megközelíthessük a bikát. Ügyesen kerülgetve az 
akadályokat előzzük meg az állatot kb. egy fej- 
hosszal, majd amikor a hurok a fejünk fölött a 
bal oldalon van, dobjuk el a lasszót (tűzgomb). 

Ha sikeres találatot érünk el, és a hurok a bika 
nyakára szorul, akkor húzzuk a joyt balra és 
nyomjuk a tűzgombot. Minél gyorsabban fékez- 
zük le a bikát, annál több bonuspontot kapunk. 


4. Bottle Shooting 


Feladatunk igen egyszerű: a baloldali férfiú által 
feldobált whiskys (vagy Egri Bikavéres) üvegeket 
szétlőni. A dobálódzó cowboyra lövöldözni nem 
okos dolog, mert, bár nagyon szépen animálva 
esik össze, de ez próbálkozásaink végét is jelenti, 
pontszámunk pedig nullára redukálódik. 


5. Steer Wrestling 


Talán a játék legnehezebb feladata következik. Az 
előző lasszós bikafogás helyett most puszta kéz- 
zel kell egy megvadult bikát megszelidítenünk. 
Lovagoljunk a vágtató állat mellé és megfelelő 
pozícióból rugaszkodjunk el a lóról. Ha sikerül a 
bika szarvát megragadnunk, akkor megjelenik 
egy kisebb screen, melyen magunkat láthatjuk 
Toldi Miklós szerepében, amint a megvadult bi- 
kával küzdünk. Rángassuk a joyt jobbra-balra 
ahogy csak tudjuk, míg a bika ki nem szenved. 


6. Bronco Riding 


Ez a versenyszám már ismerős lesz a World Ga- 
mes kedvelőinek. Egy vadul ugráló lovon találjuk 
magunkat, aminek legnagyobb vágya, hogy le- 
dobjon bennünket a hátáról. Ezt úgy kerülhetjük 
el, hogy a joyt a fel-felvillanó nyilakkal ellentétes 
irányba húzzuk. Pontszámunk a lovon eltöltött 
idővel egyenesen arányos. 


7. Stagecoach Rescue 


Ismét egy joystick-romboló pálya. Rángassuk a 
joyt jobbra-balra, de azért ne feledkezzünk el az 
indián által ledobált poggyászokról sem (kikerü- 
lés: joy föl-le), m,ivel energiánkat csökkentik. 
Vágtassunk a postakocsi mellé, és engedjük el a 
Joyt, mire a cowboy magától felmászik a kocsira. 
Paskoljuk meg néhányszor a gaz rézbőrűt, amíg 
az fel nem dobja a talpát. 

ZOLEE 


GRAFIKA 
ZENE 
JÁTSZHATÓSÁG 


Összesen: 








Harc saját taktikával 


, Sea Wolf" a legyőzhetetlen 





A Mikroprose cég, amely mindig is híres volt a 
szimulátorokról, 1988-ban dobta piacra C64-re az 
RSR-t. Az Amigások vizeire csak 1990-ben hajó- 
zott be ez a program, amely a cég többi szimulá- 
torához hasonlóan sokoldalú, kezelhetősége vi- 
szonylag egyszerű, a grafikával és a hanghatá- 
sokkal nem tűnik ki különöüsebben, de akik ked- 
velik az ilyen programokat azoknak sikerül egy 
pár kellemes percet eltölteni vele. Az alábbiak- 
ban közlünk egy kis útmutatót, aminek a segítsé- 
gével reméljük, hogy bárki könnyedén fog bol- 
dogulni a játék során. A tippek alapján ki-ki maga 
választhatja meg, hogy milyen taktikát alkalmaz 
a harcokban. 








RED STORM RISING 


A címképernyő bejelentkezése :után egy menüt 
látunk. Három választási lehetőségünk van: 1. 
start new game — új játék kezdése —; 2. recall a 
game saven on disk -— elmentett állás behívása — 
(ha van állás diskünk); 3. View a honor roll sub- 
marine officers — itt nézhetjük meg a játékos által 
elért eredményeket, kitüntetéseket. Uj játék kez- 
dése után egy listát látunk dátumok szerint le- 
osztva, ezek a következők: 

1984. A szovjet tengeralattjáró és computer 
technológia lehagyta a Nyugatot, a nyugati ten- 
geralattjárókon csak korlátozott számban állnak 
rendelkezésre a fegyverek, amelyek nem túlsá- 
gosan modernek. 

1988. A szovjet tengeralattjárók előnyhöz jut- 
nak a Toshiba (Kongsberg) botrány révén a 
Nyugat rendszerbe állítja a , Tomahawk" rakétá- 
kat. 

1992. Az oroszok beindítják az első nukleáris 
repülőgéphordozót. A Nyugat válaszul rendszer- 
be állítja a , Sealance", valamint a , Stinger" ra- 
kétákat. 

1996. A szovjet északi flotta villámgyors fejlő- 
désnek indul, sorra indítja a tengeren különféle 
harceszközeit, már-már úgy tűnik, senki és sem- 
mi nem állíthatja meg őket, de a NATO ekkor 
rendszerbe állítja a US NAVY létező legjobb, 
kiválasztottuk a kívánt időt, amelyben játszani 
akarunk, egy kis azonosítási procedúra követke- 
zik, amit már néhány programnál megszokhat- 
tunk. Megjelenik 1 hajó, vagy 1 tengeralattjáró 

képe és a listán szereplő nevek alapján ki kell 
választanunk a típust. Ha beírtuk a nevünket, ki- 
választhatjuk, hogy milyen osztályú tengeralatt- 
járóval kívánjuk a küldetéseket végrehajtani. A 
tengeralattjáró osztályok korok szerint korlátozva 
vannak. A választható típusok a következők: 
1984. ha az első sziluettet választjuk, egy ,Per- 
mit" osztályú, a másodiknál ,Sturgeon" osz- 
tályú, és végül a harmadik ,Los Angeles" osz- 
tályú tengeralattjáró irányítása lesz a feladatunk. 
Van még egy lehetőség, ha a , ?"-et választjuk, 
akkor a gép a rendelkezésre álló osztályok közül 
véletlenszerűen ad egyet. Ez vonatkozik minden 
időpontra. 1988. Ebben az időben, valamint 
1992-ben az előbb felsorolt osztályú hajók vá- 
laszthatók, de bővül a kínálat még egy , Los An- 
geles" osztályú javított változattal is. És végül 
1996. az előző összes tengeralattjáróból választ- 
hatunk, de ehhez jön még pluszban a legjobb, 
legmodernebb felszereléssel ellátott , Sea Wolf" 
is. Kiválasztás után a következő lépcső a nehéz- 
ségi fokozat beállítása, ebben a menűben 4db 
zászlót látunk, amikkel a kezdő, gyakorló, haladó 
és ász nehézségi fokozatot állíthatjuk be, ezek az 
ellenfél tudását is befolyásolják. A tudásszintek: 
Introductory: a kezdő játékosok kérjék ezt az op- 
ciót. Normal: azoknak a játékosoknak, akik már 
rendelkeznek némi tapasztalattal ebben a játék- 
ban. Serious: haladó fokozat, azoknak, akiknek a 
normál pálya vagy a kezdő már nem elegendő, 
és végül a legnehezebb: Ultimate: az élet brutá- 
lis, a pályafutás lehet nagyon rövid is. Ha itt is 
választottunk, egy újabb menűbe léphetünk, 

ahol a változatosság kedvéért ismét választa- 
nunk kell (úgy tűnik, csupa választás ez a játék). 
Itt eldönthetjük, hogy milyen küldetést akarunk 
végrehajtani, ezek: tréning: egy November osz- 
tályú tengeralattjáró, vagy egy Kashin osztályú 
romboló ellen kell harcot folytatni, természete- 
sen ebben az opcióban a hajónk számtalan sérü- 
lést képes elviselni, viszont az ellenfél már 1 talá- 
latnál is beadja a kulcsot. A következő lehetőség 
a Battle simulations: adott ellenfelekkel, adott 
helyszínen folytatandó küzdelem. Itt már a mi 
tengeralattjárónk is sérülhet, ami befolyásolhat- 
ja a harc kimenetelét, fogy a lőszer, ami súlyos 
betegséget okozhat egy idő után a járművünk- 
ben: víz túltengés a hajó belsejében, ami általá- 
ban a 4. sikeres találat után (az ellenfél részéről) 
heveny elhalálozáshoz vezet. 

A training, valamint a battle simulations csak 
felkészülés a tulajdonképpeni játékra, a W. W. 
III-ra amiben az összes szituáció előfordulhat. Ha 
valaki nem akarja a traininget és a battlesim.-t 
végigjátszani, azonnal belekezdhet a W. W. III-ba 
is. 

A W. W. III. választásakor a képernyőn feltűnik 
egy hírolvasó nő képe és közli velünk, hogy kitört 
a háború, a szovjetek Norvégiában olajtartályo- 
kat robbantottak fel, a NATO elindította csapata- 
it. Eközben kapjuk a parancsot, hogy be kell kap- 
csolódnunk a harcokba, fussunk ki a kikötőből, 
ami Holly Loch-ban van Skóciában. Miután elol- 
vastuk a narancsot, felfegyverezhetjük a hajót 
különféle torpedókkal és rakétákkal. Alapállapot- 


ban kapunk egy standard fegyverzetet, amin van 
mód változtatni a ,re more" és az , add" paran- 
csokkal. Ezen a képernyőn láthatjuk még a hajó 
állapotát is, a sérüléseket csak itt a kikötőben ja- 
víthatjuk meg. Itt találjuk még a dátumot (év, hó, 
nap), azonkívül az órát is, ami a napi időt mutat- 
ja, kezdésnél reggel 06.00. Ha a felszerelés ki-be 
pakolását elkezdjük, el kezd múlni az idő is, ezért 
minél hamarabb el kell hagynunk a kikötőt. 
A képernyő alján levő feliratra kell clickelni, ami 
azt jelzi, hogy elhagyjuk a kikötőt. Amint ez meg- 
történt, egy térkép jelenik meg, Észak-Európa 
térképe. Ezen különféle jelek találhatók: egy , V" 
betű, benne egy ponttal: mi vagyunk, az ellensé- 
get egy világos hegyén álló négyszög jelzi, ami 
mozog a térképen, vannak műholdvevő állomá- 
sok mindkét részről, járkálnak felderítő repülők 
is. Ezek jelzik az ellenség helyzetét. Először is ki 
kell jönnünk a kikötőből, ami a piros nyíl segítsé- 
gével történik úgy, hogy az egér jobb gombjának 
a folyamatos nyomvatartása mellett a kívánt po- 
zícióba visszük a tengeralattjárót, aminek csak 
egy nagy hátránya van: rettentő lassan vándorol 
egyik helyről a másikra, sokkal lassabban, mint 
az ellenfél. Ha felderítettek valamilyen ellenséget 
és az világos négyszögben mutatkozik, menjünk 
oda a tengeralattjáróval, ha kellően közel értünk 
hozzá, megszólal egy sziréna és a hajó sonarja 
jelezve, hogy felderítettük az ellenséget. Ezután 
megjelenik az irányítóközpont ahol a sonárkeze- 
lő jelenti, hogy csavarzajt észlelt X. Y. fokon és 
várja az utasításainkat. 

Ezek a következők lehetnek: X. O. ship status: 
itt megtölthetjük az összes vetőcsövet, ellenőriz- 
hetjük a lőszermennyiséget, a hajó állapotát. Re- 
wiew mission orders: megnézhetjük az utolsó 
parancsot (nincs jelentősége). Computer log.-ot 
választva újrakezdhetjük az egész játékot , start 
new game", vagy folytathatjuk a resuming action 
paranccsal az aktuális játékot. A csop. log-ban 
két fontos dolgot találhatunk: 1. csata előtt ki- 
menthetjük az állást, ha netalán elpuskáznánk és 
elsüllyesztenének bármikor újra kezdhetjük az 
akciót a 2. recall a game sevad on disk opcióval. 
All hands to battle stations: ekkor a jelentéseket 
szemlélhetjük meg: Sonar report: a contect he- 
lye fokokban megadva, X.O. rep. a hajó iránya, 
mélysége, sebessége, a torpedóvetőtiszt jelenté- 
se a vetőcsövek tartalmáról. 


Szavazz az Év játékára! 


A legtöbb szavazatot kapott játékra tippelők között éves előfizetést sorsolunk ki lapunkra. 


j A programok közül kiválasztjuk a legjobb grafika, a legjobb zene 
és a legjobb játszhatóságú játékot is. Szavazzatok mind a három szempont szerint, 
és külön szavazzatok az , Év játékára"! 

Local conditions: a víz mélysége, a hideg-me- 
leg víz határa, ha mindezeket elolvastuk, végre 
kezdődhet a HARC. 


Azonnal bele is csöppenünk a közepébe. Egy 
3 részre osztott képernyőt látunk, amin a fő he- 
lyet a játéktér foglalja el, a bal oldalon egymás 
felett 2 kis képernyő van. A felsőn olvashatjuk le 
a tengeralattjárónk irányát, sebességét, a mély- 
séget, ez alatt a kormánylapát helyzete látható, 
valamint a hajó pillanatnyi állapota (úszik, merül, 
emelkedik), ez alatt láthatjuk a Sonar és a Radar 
bekapcsolt állapotát jelző betűket. A vagy R. Az 
alsó képernyőn láthatjuk az ellenség adatait: a 
nevét (ha már felderítettük), az irányát, a sebes- 
ségét és a távolságát. A torpedó defense képer- 
nyőn az alsó képernyőn az ellenség adatai he- 
lyett a torpedók irányát és a távolságát láthatjuk, 
ezektől vagy az 1. vagy a 2. gomb megnyomásá- 
val tudunk megszabadulni, vagy ha minden kötél 
szakad, kormányzással is kikerülhetjük, de csak 
a torpedókat, a mélységi bombákat az RBU-kat 
nem. 


A weapon control képernyőn tudjuk a fegyve- 
reket irányítani a célokra. Arra azonban figyel- 
jünk, hogy mielőtt a torpedót kilőnénk, a sebes- 
séget csökkentsük le 15 knts-re, mert a torpedó- 
kat másképp, miután aktiválódnak, nem tudjuk 
irányítani, ugyanis nagy sebességnél az irányító- 
huzalok elszakadnak. Ha a 4-es gombot meg- 
nyomjuk, megjelenik egy felirat a nagy képernyő 
alján, ami azt jelzi, hogy kilövésre készen áll a 
torpedónk, ezzel egyidejűleg a képernyőn meg- 
jelenik egy piros négyszög, amit az egérrel irá- 
nyíthatunk. Vigyük rá a négyszöget az ellenséges 
hajót jelző négyzetre és nyomjuk meg a bal gom- 
bot, de csak akkor, ha az ellenséges hajót jelző 
négyzet is piros. Ha lila, akkor aktiváljuk a sonart 
a 8-as gombbal addig, amíg a négyzet a felirattal 
együtt piros lesz, ezután indulhat a , szeretetcso- 
mag". 


Miután a kilövés megtörtént, a képernyőn fi- 
gyelemmel kísérhetjük a torpedónk útját egész a 
célbaérésig, feltéve, hogy nem zavarják meg. En- 
nek megelőzésére, na meg ha magunk akarjuk 
irányítani az angolnát, nyomjuk le az N gombot, 
ekkor megjelenik a torpedónk és a piros négy- 
szög. Az egérrel vigyük a négyszöget a torp-ra 
és nyomjuk meg a gombot, rövid időn belül a 
torp. aktiválódik, ezt felirat is jelzi. Ha betartottuk 
az alacsony haladási sebességre vonatkozó sza- 
bályt, innentől úgy irányíthatjuk a küldeményt, 
ahogy nekünk tetszik és nincs, ami megállíthatna 
bennünket, csak 2 tényező: az egyik a célba érke- 
zés, a másik, ha lejár az idő, ugyanis a torpedó 
csak 999 időegységig életképes, ezután megszű- 
nik működni. Amikor azt a feliratot látjuk, hogy: 
Torpedo homing, ne aggódjunk, ez azt jelenti, 
bemérte a célt és követi, de nem árt szemmeltar- 
tani, nehogy kitérítsék. 

A kezelőszervek: 


F1 — Tactical display 

F2 — Weapon control 

F3 - Torpedo defense 

F4 — Periscope video 

F5 — Acoustic signature 

F6 - Compare sonar 

F7 - Ship databashe (shift-- A-Z ellenség képe) 
F8 -— Sea condition (hideg-melegvíz határa) 

F9 -— Mélység (merülés-emelkedésdhez) 

F10 - Irányváltoztatás 


— Noise maker védekezés a torpedók ellen 
— Decoy 
— Stinger rakéta (szárazföldi célra, csak 
a W.W.III-ban kell használni) 
— Mark 48 torpedo 
— Sealance rakéta (közvetlenül a célpont 
mellé célozni, ekkor biztos a siker) 


— Harpoon rakéta (a tengeralattjáró és az 
ellenség közötti fél útra irányítani, 
akkor bekapcsol az automata 
célkeresője) 
— Tomahavwik rakéta (úgy kell célraküldeni, 
mint az előző fegyvert) 
— Sonar on-off 
— Radar on-off 
— Teljesítményfokozás max. 6-ig (36 knts.) 
— Teljesítménycsökkentés max. 0-ig (6 knts.) 
— Silent running (minden állj, gépek 
kikapcsolva) 
Y —- ZOOm min. 
X —-— ZOOm max. 
C — Contact (evvel lehet válogatni az 
ellenfelek között) 
V. — Weapon control (1xV-— mi van be- 
töltve, 2xV mekkora a készlet) 
Shift -- 3-7-ig reload 
B - Damage report 
N —- Torpedo select 
M -— Threat (merről jön a torpedó) 
,  — Kormány balra: 5-10 fokkal 
— Kormány jobbra: 5-10 fokkal 
- — Kormány egyenesbe 

Ketten is 
játszhatják 


Midnight Resistance 


Kellemetlen dolog, ha valakinek a családjában 
egy olyan feltaláló él, akinek titkos találmányára 
szemet vetett egy idegen szervezet vezetője: 
KING CRIMSON. Még kellemetlenebb, ha a játé- 
kos és ikertestvére ítehát a játékot ketten is játsz- 
hatják) családjáról van szó. Akinek pedig elrabol- 
ják szeretteit, az nem ismer kegyelmet. 











Az első szint kezdetekor a főhős barátnője Jeep- 
jén utazva írtja a rá vadászó robotokat. A táj úgy 
fest, mintha egy bomba rendezte volna át. Az is 
volt, egy atombomba. De ez persze senkit nem 
gátol meg semmiben. Az ellenség kilövése után 
kulcsokat hagy hátra, melyek összegyűjtésével a 
pályák végén fegyverraktárakba juthatunk be, és 
kedvünk (na meg a gyűjtött kulcsok száma sze- 
rint) válogathatunk. Hogy miből? Automata pus- 
ka, rakétavető, lángszóró, három irányba lövés, 
lőszer és energia bővítheti arzenálunk. A máso- 
dik szinten bemászhatunk egy földalatti komple- 
xumba, ahol kúszva kell közlekednünk. Az ezután 
következő pályák egyre több ellenséget tartal- 
maznak, nehezebbek, és ,hozzáedzenek" a vég- 
ső összecsapáshoz. Ha a játék során eljutunk egy 
olyan részhez, ahol létrákon kell folyamatosan 
felfelé mászni, igyekezzünk maximális kulcsot 
begyűjteni, mert szeretteink cellái nem nyílnak 
ki maguktól, és csúnya dolog lenne valamelyikü- 
ket otthagyni. 

Nem szeretném túldícsérni a programot, de a 
következők elolvasása után sejthető, hogy a ked- 
venceim közé tartozik. Az eredeti pénzbedobós 
automata minőségét 9990-osan megközelítő átí- 
rásról van szó. Garantáltan magába kerítő érzés, 
amikor a minden irányból közeledő, gyönyörűen 
animált ellenfeleket írthatjuk. A sprite-ok rendkí- 
vül szépen és színesen rajzoltak, a képernyők kü- 
lönlegesen finoman scrolloznak. A zenék tökéle- 
tesen illenek a játék hangulatához. Kilenc pálya 
egy kicsit soknak tűnik, de a játszhatóság annyira 
jól van megalkotva, hogy kellő gyakorlás után 
biztosan eljuthatunk a nyerésig. A játékmenet 
éppen megfelelően gyors, saját sprite-unk min- 
den irányba lő, fut, ugrik, így az irányítás soha- 

sem jelent szenvedést. A piacradobó cég, az 
OCEAN igéri a C64-es verziót is, de ez lapzártakor 
még nem érkezett meg szerkesztőségünkbe. A 
64-es változatot előreláthatólag csak egyedül le- 
het majd játszani. Sajnos. 

A mindenre elszánt pilóta 


Vings of Fury 








A II. Világháború milliók halálát, a pusztítást, az 
éhínséget és a szenvedést hagyta maga után. A 
föld kontinensein hatalmas szárazföldi csaták 
voltak. A Csendes óceán térségében a Japánok 
és az amerikai haditengerészet vívott véres há- 
borút. 

Kicsit lövöldözős, kicsit szimulátor, apró, de 
szépen kidolgozott sprite-ok, élethű hanghatások 
a WINGS OF FURY jellemzői. 








A játékos egy kezdő, de mindenre elszánt piló- 
ta szerepét kapja, aki a kor legnépszerűbb gépén 
a Hellcat-on repül. Feladatunk az lesz, hogy 
anyahajónkról, az USS WASP-ról felszállva el- 
pusztítsuk a környező szigeteken kiépített Japán 
hadállásokat, a járőröző rombolókat, a nagy fa- 
latnak számító anyahajókat, és az időnként ,, de- 
rült égből villámcsapás" szerűen megjelenő va- 
dászgépeket. 

Sikeres küldetés esetén feljebb lépünk a rang- 
létrán ez annyit jelent, hogy egyre nehezebb fel- 
adatokat fogunk kapni. A játék elején bármely 
fokozat választható, persze a kevésbé gyakorlot- 
tak hamar el fognak vérezni, ha egyből a harc 
sűrűjébe ugranak. 

Minden küldetés előtt megtekinthetjük jelenle- 
gi rangunkat, és az ellenséges szigetek és hajók 
számát (ha vannak). Ez után következik a fegy- 
verválasztás. 

- BOMBS - bomba. Betonbunkerek kivételé- 
vel minden ellen használható, a legkényelme- 
sebb fegyver. 

— ROCKETS - rakéta. Betonbunkerek ellen 
ajánlott. Mivel csak vízszintesen indítható, ezért 
a célpontot zuhanórepülésben kell megközelíte- 
ni. Általában egy bunkernek két találat elég. 

- TORPEDO - torpedó. Hajótestek ellen alkal- 
mazandó. Kis magasságban, a hajó közelében 
kell kioldani. Mivel a gép egyszerre csak egy da- 
rabot tud szállítani, figyelmesen kell kezelni. 

Ha megleltük a legmegfelelőbb eszközt, ves- 
sünk egy pillantást a képernyő alján látható pult- 
ra is. A két kerek műszer közül az egyik (FUEL) 
az üzemanyagunkat jelzi. Ha a mutató nullára ér, 
az azt jelenti, hogy annyi naftánk sincs, hogy az 
öngyújtónkat működtessük. Eme állapot elkerül- 
hető, ha időben leszállunk a hajóra és tankolunk 
(automatikus). A másik az olajnyomásmérő. Mi- 
nél több ellenséges találatot kapunk, annál több 
olajat vesztünk. Ha nem pótoljuk ezt időben le- 
szállással, könnyen csillagszóróvá lehetünk. Bal 
oldalon látható az aktuális fegyverünk száma 
(darab), a jobbon pedig a lelőtt repülők és a 
pontszámunk mennyisége. Középen helyezkedik 
el a célkereszt, amit a Japán repülőkkel való küz- 
delemben, és a leszállásnál hasznosíthatunk. 


A FELSZÁLLÁS: 


Húzzuk folyamatosan balra a joy-t, így a gép fara 
megemelkedik. A hajó végére érve nyomjuk fel- 
balra a kart, s már fenn is vagyunk. 


A LEVEGŐBEN: 


A menetiránnyal ellentétes irányba húzva tu- 
dunk fordulni, ferdén lefelé zuhanórepülésbe 
menni, ferdén felfelé emelkedni, a tűzgomb fo- 
lyamatos nyomásával géppuskázni, szaggatott 
nyomásával bombázni, rakétázni és torpedózni. 


A HARC: 


Egy bizonyos magasság elérésekor a kép meg- 
változik, az egész terepet más perspektívában 
láthatjuk. A bomba és a rakéta akciókat innen is 
végezhetjük (igaz így kevésbé élvezetes), a torpe- 
dókat inkább alacsonyabbról indítsuk. Az objek- 
tumok találatkor felrobbannak, a személyzetük 
pedig kirohan. Ilyenkor kell szépen kiírtani a Jap- 


csi katonákat. A feladat akkor sikeres, ha minden 
élőlényt megöltünk, és a szigetről a zászló eltű- 
nik. A hajókat süllyedésig kell macerálni. Ha tö- 
kéletes munkát végeztünk egy üzenetet kapunk, 
hogy térjünk vissza a hajónkra. Légicsata esetén 
csak akkor érhetünk el sikereket, ha alacsonyan 
harcolunk (mi viszont a kicsinyített képernyőn is 
kaphatunk találatokat). 


A LESZÁLLÁS: 


Két megoldás lehetséges. Vagy a joy felfelé nyo- 
másával fokozatosan lesüllyedünk, és a hajó 
jobbszélén lefektetett kötelek megállítják a gépet. 
Ez igen nehéz mutatvány, mert ha túl gyorsan 
megyünk, nem fogunk tudni megállni. A másik 
lehetőség, hogy megfigyeljük milyen magasan 
van a fedélzet, és vízszintesen rárepülünk. Ez 


sem sokkal könnyebb, sokat kell centizgetni. Aki 
végképp nem boldogul, az egyszerűen zuhanjon 
le az akció végén, de ez egy életbe fog kerülni. 
Az apró sprite-okhoz képest mindkét verzió 
grafikája csúcs (a 64-esé különlegesen). A motor 
zúgása, és Amigán a katonák jajongása tökéle- 
tes. Sajnos nem túl sok variációt tartalmaz a já- 
ték, ezért egy idő után unalmassá válhat. A lövöl- 
dözős rajongók számára azért mindenképpen 
ajánljuk! 
Martin 

Új logikai játék 


Revelation 


Ismét egy újabb logikai játék ezúttal az , Espace 
From The Planet..." (lásd 2. szám) készítőitől. 
Ugy látszik a programozók kezdenek ráhajtani er- 
re a könnyen és gyorsan kivitelezhető műfajra. 
Az ötlet ezúttal nem túl eredeti; mindenféle léte- 
ző Rubik-herkentyűkből lett összetákolva egy kel- 
lemes ötpercnyi kikapcsolódást nyújtó program. 








A lényeg: vegyünk néhány színes korongot és 
egy kurzort. A kurzorral ráállva valamely korong- 
ra a tűzgomb nyomvatartása mellett egyszerre 
összesen 180 fokkal tudjuk azt elforgatni. Ehhez 
jön még hozzá, hogy a korongok egy vagy több 

felületükön érintkeznek egymással, s ha két 
azonos színű mező szembe kerül akkor a koron- 
gok továbbfordulnak. Ráadásul nem minden ko- 
rongot mozgathatunk, csak azt, amelyik mellett 
egyetlen oldalon se állnak kis színes nyilak. A 
cél: úgy összeforgatni a korongokat — a taszítást 


is kihasználva -, hogy a színes nyilak mellé 
ugyanaz a szín legyen beforgatva, amely a nyí- 
lon látható, ám minél tovább jutunk a nehézségi 
szintekben annál nehezebb lesz kitalálni a gyak- 
ran csak egyféle működő megoldást. Időnként a 
korongok mellett megjelenik például egy lakat, 
amivel a mozgó részeket tudjuk egy kicsit befa- 
gyasztani, nagyon hasznos ha már úgy tíz elem 
egyszerre taszítaná láncreakciószerűen egymást. 
Majd elfelejtettem: hogy valami kis poén is le- 
gyen ebben az igazán ,könnyű" játékban, a prog- 
ramozók úgy átlag 90 mp-es időkorlátokat szab- 
tak egy-egy szint teljesítésére... 

A grafika funkcionálisnak mondható (kevésbé 
költőien: láttam már jobbat is), a hang pedig szé- 
gyen és gyalázat: miután a program vélhetően 
egy hétvége alatt készült nyilván nem volt idő új 
zenét komponálni, ezért aztán a készítők , kényte- 
lenek" voltak azt az , Espace..."-ből egy az egy- 
ben átpakolni. Ezt leszámítva a dolog játéknak 
elmegy bár azért jobb lett volna, hogyha lega- 
lább egy hetet rááldoznak, a tervezésre és a kivi- 
telezésre a nagyérdemű alkotók... 

Gyönyörű digitalizált képek 








Végre! Egy igazi játék mely minden igényt kielé- 
gít! Igaz, hogy a játék logikai, tehát valljuk be, 
elég kevesen lennének azok akik játszanának ve- 
le, de hát kit nem érdekelnek azok a gyönyörű 
digitalizált képek. 

A Leonardo készítői ezúttal sem hazudtolták 
meg magukat, sikerült egy igen nívós játékot 
összehozniuk. 





A programban három logikai játék található, 
ezek közül már a bejelentkezéskor választani kell. 
Ekkor megadhatjuk a játékosok számát, a neve- 
ket és a játék kérdez még egy kódot is, amelyről 
majd később szó lesz. Az irányítás a port 1-ről 
történik vagy egérrel. 

Néhány szóban a szabályokról: ha a bal szélső 
játékot választjuk, célunk a megadott ábrával 
megegyező alakzat létrehozása a játéktéren. Ha 
megnyomjuk a tűzgombot a ,kurzor" helyén 
megjelenik egy négyzet rajta egy egyes szám- 
mal, és a szomszédos négyzeteken levő szám pe- 
dig eggyel megnő. Ha pedig az előző mellé lera- 
kunk még egy négyzetet, akkor az előtte letett 
négyzeten kettő lesz, a legutoljára lerakottan pe- 
dig a kezdő egy. Még egy fontos szabály van: 
egyik négyzeten sem szerepelhet 4-nél nagyobb 
szám. Ha ez mégis megtörténne, az ötös helyett 
már ismét egyest fog kirakni a program. 

A másik kettő játéknál a célunk megegyezik: 
az összes alakzat eltüntetése a pályákról. A kö- 
zépső kiválasztása esetén a módszer a követke- 
ző: ha megnyomjuk a tűzgombot, a , kurzor" kö- 

rül plusz jel alakban a pálya mintegy invertáló- 
dik, ahol eddig nem volt semmi ott megjelenik 
egy négyzet és ahol volt ott eltűnik. Egy kis gya- 
korlás után viszonylag hamar rá fogunk jönni két 
szabályra, mely a pályák nagyrészére alkalmaz- 
ható, ezért ez a rész viszonylag könnyű lesz. Ám 
ahogy haladunk előre ez a két szabály fokozatro- 
san elveszti jelentőségét és ott bizony már gon- 
dolkodni kell. 


Készüljünk fel, a harmadik, a jobb szélső játék 
a legnehezebb! A cél itt is az összes alakzat eltün- 
tetése, de hogyan?! Ezen a pályarészen is szá- 
mozott négyzeteket találhatunk, az első játéknál 
megtanult szabály itt is érvényes, azzal a kivétel- 
lel, hogy itt új négyzeteket nem tudunk lerakni. 
A számokon kívül a négyzeteket még négyféle 
mintával is megkülönböztették egymástól. A já- 
ték menete: menjünk a kurzorral egy négyzetre, 
nyomjuk meg a tűzgombot, ekkor a kiválasztott 
négyzet más színű lesz. A megváltozott állapot- 
ban keressünk egy ugyanolyan számú és jelű 
négyzetet, jelöljük ki azt is, ekkor mind a két 
négyzet el fog tűnni. 

Ezt egészen addig kell folytatni, míg az összes 
alakzat el nem tűnik. Ha nem sikerült megfelelő 
párt találnunk a kijelölt négyzetnek és egy nem 
megfelelő négyzetet választunk ki másodiknak, 
az eredeti állapot fog visszaállni. 

A programozók beletettek a játékba segítség- 
képpen egy visszalépés funkciót amit a szóköz 
3 tűzgomb egyidejű megnyomásával aktivizál- 
hatunk. Tetszőleges számú visszalépésre van 
mód. Egy-egy rész sikeres végrehajtása után 
kapjuk meg a kép 1 kilenced részét. A run/stop- 
pal módunk van visszalépni a menűbe és ha már 
sikerült egy bizonyos szintet elérnünk, a prog- 
ram kiír egy kódot. Ezt jegyezzük meg ha legkö- 
zelebb kedvünk támad játszani nem kell a játékot 
újból az elejétől kezdeni. 

Az AMIGA verzió digitalizált képei minőségü- 
ket figyelembe véve egyenértékűek egy fénykép- 
pel. (Mi is szeretnénk egy ilyen digitalizálót plusz 
modelleket....) Sajnos a konvertálás 64-re nem 
igazán sikerült, a képek teljesen élvezhetetlenek 
lettek. Néhány képbe egy emblémát rajzoltak, 
szerintünk azért, hogy a játékos ne csak a STAR- 
BYTE céget szidja. A zene kellemesre sikeredett, 
nem zavarja a játékban elmélyedni kívánót. A 
játszhatóságra azt hiszem egy logikai játéknál 
nem érdemes kitérni. Én személy szerint nem kí- 
vánom a játékot túldícsérni, egyszerűbb, ha min- 
denki maga próbálja ki! 


Chris 

Harc a szíve választottjáért 





Unreal 





Az UBI Soft ezúttal egy teljesen szuper program- 
mal lepte meg az ügyességi játékok kedvelőit; az 
Unreal ugyanis minden elképzelhető kivitelezési 
ötletet és egy fantasztikusan jó kidolgozást egye- 
sít magában. Eddig nem sok olyan játék került 
forgalomba, ahol a jó ötletek jó játékot is ered- 
ményeztek, hiszen ezek többnyire nem párosul- 
tak igazán színvonalas grafikai kidolgozással. Az 
utóbbi időkben azonban úgy tűnik, hogy Ami- 
gánk nemcsak , ügyes ATARI emulátorként" sze- 
repel a szoftverfejlesztők palettáján. Ennek pilla- 
natnyilag legszembeötlőbb példája ez a prog- 
ram, melyben a grafika és a hang szinte teljes 
mértékben kihasználja a rendelkezésre álló lehe- 
tőségeket. 





Minden további szó felesleges: aki egyszer sa- 
ját maga is látta már ezt a játékot nagyon sokáig 
fogja vele mérni más programok kidolgozottsá- 
gát. 

A játék főhőse Artaban akinek odaadó meny- 
asszonyát, a szépséges lsolde-t elragadja egy 
föidöntúli gonoszság, s fel akarja áldozni külön- 
féle gonosz célokra — darabonként. Miután hő- 
sünk még nem csalódott igazán a női nemben, 
útra kel egy sárkánnyal és egy karddal felfegy- 
verkezve, hogy megkeresse szive választottját és 
kiszabadítsa a Gonosz karmaiból... 

A játék két részből áll: az egyikben a sárkányt 
irányítva jutunk el egyik helyszinről a másikra. 
Az irányítás egyértelmű, akárcsak a másik rész- 
ben; nincs értelme különösebben részletezni. A 
képernyő bal felső sarkában a sárkány tűzerejét 
látjuk; minél több pontból álló alakzatot látunk 
itt annál nagyobb lángot fújhatunk ellenségeink- 
re a tűrgomb megnyomásával. Tűzerőnket bizo- 
nyos tárgyakra való rárepüléssel tudjuk növelni. 
A kép jobb felső sarkában az energiánk látható, 
ezt sárga kristályok (?) felszedésével tudjuk hely- 
reállítani. 

A játék második felében Artabant kell irányíta- 
nunk aki varázskardja segítségével írtja az útjába 
kerülő szörnyetegeket. A kard varázslatos tulaj- 
donsága abban jelentkezik, hogy azt vízbe vagy 
lángba tartva korlátozott ideig vizet ad ki magá- 
ból vagy éppen lángoló karddá változik kezünk- 
ben. Ez a rész már nem egy szimpla ügyességi 
játék; annak aki itt boldogulni akar jó megfigye- 
lőnek kell lennie, s némi fantázia is kell ahhoz, 

hogy kitalálja éppen mit is kell csinálni. A prog- 
ramnak nagyon jó tulajdonsága, hogyha egyszer 
már rájöttünk a megoldás módjára, akkor ener- 
giaveszteség nélkül tudunk átmenni egy-egy pá- 
lyán. S most lássuk, hogyan nyerhetjük meg a 
játékot! 

Első szint: repkedés a sárkánnyal, semmi kü- 
lönleges trükkje nincs a dolognak. Egyébként 
egy erdő felett szálldosunk melyben mindenféle 
őskori lények; pterodactylusok, tyrannosaurusok 
és egyéb csúfságok vadásznak ránk. 

Második szint: ez már az ügyességi rész; a do- 
log lényege, hogy egy-egy képernyő bal szélétől 
eljussunk annak jobb széléig ezért a leírásban 
nem fogjuk megemlíteni sehol se, hogy mozog- 
junk jobbra, csak az előforduló nehézségeken való 
átjutás módját adjuk meg. Egy pálya két teljes 
képernyőnyi hosszúságú ezeket kisbetűvel jelöl- 
tük. Tehát: 

a. öljük meg az első két madarat, a harmadik 
elől hajoljunk le, majd vágjuk le a negyediket. 
Ussünk rá a virágokra, ugorjunk el a domb leg- 
szélétől úgy, hogy közben ütünk is egyet a kar- 
dunkkal, majd ahogy földet érünk rögtön ugor- 
junk fel ismét. Verjük szét a szobrot, gyújtsuk 
meg a kardot az üstben, vágjunk le két madarat 
a szakadéknál, ugorjunk majd várjunk ki újabb 
két madarat meg a ,köpködő" virág lövését, s 
ezután egy ugrással kombinált vágással vágjuk 
ki ez utóbbi csúfságot. 

b. Várjuk meg a felénk futó szörnyet, öljük 
meg, majd ugorjuk át a karót. Jussunk el ezzel a 
módszerrel a domb széléig. Álljunk be úgy, hogy 
a kép jobb felső sarkában látszódjon egy pillana- 


tig a felénk repülő kő, s abban a pillanatban 
ugorjunk, amikor azt meglátjuk. Álljunk a domb 
szélére és üssük a folyóba zuhanó köveket a 
szemben dobálódzó szörnyre kardunk segítségé- 
vel, egészen addig míg az ki nem adja ördögi 
lelkét programozójának. Előzőleg már feltűnhe- 
tett egy csodás lebegő kő az égen, menjünk hoz- 
zá vissza és kardlapozzuk meg, minek hatására 
megszűnik a ,kőfürdő". Ugorjuk át a folyót, 
majd a szemben álló fán lévő hasonló kővel kap- 
csoljuk be ismét a kőzáport. Álljunk a folyó szélé- 
re és üssünk bele a kövekbe, majd álljunk a fel- 
röppenő vízbuborék alá; ha ügyesek voltunk kar- 
dunk most vizet ad ki magából. Csepegtessünk 
vizet a lángoló hídra, majd menjünk rajta át fo- 
lyamatosan és gyorsan, úgy, hogy először min- 
dig gy kis vizet spriccelünk magunk elé. Amikor 
leléptünk a hídról rázzuk ki a maradék vizet a 
kardból, majd forduljunk a híd felé és gyújtsuk 
be ismét varázsfegyverünket. 

c. Üssük meg futtunkban az első leeső követ, 
majd a másodikat is, álljunk a híd szélére és vár- 
juk meg azt a pillanatot amikor a kötél elkezd 
távolodni tőlünk. Mozogjunk együtt a kötéllel, 
majd ugorjunk rá abban a másodpercben, ahogy 
egy szikladarab elkezd zuhanni a híd felé. A sza- 
kadék túloldalán némi rovar és növényírtás után 
gyújtsuk meg a kardot a kondérban. 

d. Kerüljük ki a madarak által küldött égi ál- 
dást, majd kezdjük el aprítani a zsombékban vá- 
rakozó óriás-szöcskét. Három-négy vágás után 
ugorjunk a partra, hogy a lecsapó szörnyeteg ne 
tudjon elkapni minket, majd folytassuk tovább 
rovarírtó akciónkat. Amikor sikerült ezzel a mód- 
szerrel eltüntetni ezt a biológiai csodát azonnal 
mártsuk kardunkat a vízben bugyborékolni kezdő 
földi maradványokba. További két virág ártal- 
matlanná tétele után a játék egyik legnehezebb 
része következik: ide-oda lökdösődő fadarabo- 
kon kell átkelnünk. Ennek az a trükkje bárhol a 
játék során, hogy nem szabad hallgatnunk a jó- 
zan eszünkre, s egy-egy fadarab széléről mindig 
akkor kell elugrani, amikor azok elkezdenek TÁ 

VOLODNI egymástól, vagy éppen a parttól. A bi- 
zonyos ideig együttmozgó fákkal is ugyanez a 
helyzet! 

e. Miután átjutottunk a fadarabokon és egy 
rosszkedvű virágon, vágjuk le felugorva a mada- 
rat, majd néhány jól irányzott csapással a vízisik- 
lót. 

f. Gyújtsuk meg a kardunkat, majd ha a felénk 
legközelebb eső tűz kialudt álljunk a helyére, 
majd ugorjuk át a középsőt is és végül az utolsó 
helyről elrugaszkodva ugorjuk át a sövényt. Vág- 
juk le a tigrist és a madarat, majd érintsük kar- 
dunkat a hídhoz; volt patkány — nincs patkány. 
Álljunk a sziklára, de úgy, hogy még ne csúsz- 
szunk, várjuk meg, hogy a szörnyeteg lőjön, 
majd vessük magunkat a mélybe. Egy kőre kerül- 
tünk; hajoljunk le és várjuk meg a támadást, 
majd a megfelelő pillanatban kardlapozzuk meg 
a vizilényt. Amikor előrébb költözik menjünk mi 
is utána a jól bevált taktikával, majd tüntessük el 
végleg a föld szinéről. 

9. Amint elmegy előttünk egy szikla ugorjunk 
a túloldalra, öljük meg a tigrist menjünk vissza a 
kövekhez, és vizezzük be a kardot a lángoló híd- 
nál tanult módszerrel. A hídon eleinte nehéz lesz 
eltalálni a megfelelő mozgást; mindig mozog- 
junk egy-két lépést, majd álljunk le egy pillanat- 
ra, míg beér a híd. Cseppentsünk vizet a tűzre, 
majd azonnal ugorjunk tovább! 

h. A pálya végén nyúljunk át a karddal a tűzbe, 
mire az kialszik néhány másodpercre. 

i. Semmi nehézség az eddigi megpróbáltatá- 
sok után... 

j. Gyújtsuk meg a kardot, ami ezúttal tüzes 
nyilakat fog lődözni. Várjuk meg míg a sárkány 
nem fúj lángot és a , lift" is közel van, majd ugor- 
junk rá. Amikor úgy kb. a kép 2/3 részénél járunk 
lőjünk bele a sárkányba néhányat, majd ha már 
lefelé tart a lift ugráljunk egyhelyben folyamato- 
san felfelé; ezzel meggátoljuk, hogy túl sok sár- 
kányláng érjen bennünket. Ha véletlenül kifogy- 
na a lövedék mielőtt sárkányunk padlót fogna, 
újból vissza kell menni a tűzhöz és meggyújtani 
a kardot, de ez nem teljesen veszélytelen szóra- 
kozás! 

Harmadik szint: újabb légi túra, ezúttal egy 
mindenféle vízi rémségektől hemzsegő folyó fe- 
lett. 

Negyedik szint: A nagy orosz tajgában repde- 
sünk, néhány sarkvidéki (?) jószág társaságát él- 
vezve... 

Ötödik szint: Ezúttal ismét Artabané a szó. 

a. Gyújtsuk meg a kardot és vagdaljuk a da- 
razsakat meg a hólabdákat felváltva. 

b. Azonnal hajoljunk le, majd amikor a nyíl- 
vessző elsuhant a fejünk mellett villámgyorsan 
írtsuk ki az íjászt. 

c. Ugorjunk a liftre és üssünk rá a csillogó 
bolygóra" a lift szélénél, majd a sárkánnyal al- 
kalmazott taktikával le tudjuk lőni a szörnyeteget. 

A kőfejek szétverésével juthatunk energiához. 

d. Ugráljunk felfelé folyamatosan, míg fel 
nem akadunk a kötélre, majd ügyesen manőve- 
rezve üssünk bele a levegőben csillogó káprázat- 
ba. Ugorjunk vissza a földre, majd menjünk át a 
szakadékon, úgy, hogy még véletlenül se álljunk 
meg közben. De hiszen ez lehetetlen; nincs sem- 
mi a szakadék felett — mondhatná a figyelmes 
olvasó. Ne csodálkozzon senki se, hogy mégis 
sikerülni fog ugyanis előző ténykedés egy látha- 
tatlan hidat kapcsolt be — á la Indiana Jones... A 
túloldalon addig üssük a szörnyeket, míg nem 
sikerül egy kisbolygót elkapnunk, amitől kardunk 
ismét feltöltődik. 

e. Ne álljunk le a jégdarabokon, azonnal ugor- 
junk tovább róluk. 

f. Ussünk rá a jégcsapokra, hogy felemelked- 
jenek. 

9. Ha ráütünk a villogó nyílra beállíthatjuk, 
hogy merre akarunk továbbmenni. Egyébként 
mindkét útvonal egyforma nehéz... 

h. Állítsuk a nyilat felső állásba, hogy be tud- 
juk gyújtani az üstnél a kardot. Ovatosan ugor- 
junk a kötélre, rögtön engedjük el a joysticket, 
ha már egyszer rajta vagyunk! 

i. Miután felugrottunk a kötélre, másszunk fel 
a tetejéig, és csak onnan ugorjunk el. A hólabdák 
felett időnként elszáll egy-egy kisbolygó; itt tud- 
juk municiónkat pótolni a jégtrollal való küzde- 
lem közben. 


" kanikus tájegység felett, 


Hatodik szint: könnyed légi túra egy kissé vul- 
lángnyelvekkel körít- 
ve... 

Hetedik szint: Egy lávató felett szállunk az ős- 
gonosz kacsalábon forgó-repülő kastélya felé. 
Utunk során mindenféle és fajta vízi és légi szörny 
parádézik az augusztus huszadikai tátványossá- 
gok helyettesítésére... 

Nyolcadik és egyben utolsó szint: megérkez- 
tünk a várba; ezen a szinten van szükség a lehető 
legkevesebb észre, ám annál gyorsabb reflexek- 
re viszont igen. 

a. Ussünk a láncra, ugorjunk fel a meginduló 
liftre és gyújtsuk meg a kardot. 

b-e. szinteken semmilyen trükk sincs, úgy tű- 
nik a játék tervezői már kezdtek beleunni a dolog- 
ba... 

f. Ugorjunk a himbálódzó liftre, majd amikor 
az a vár ablakához ér gyújtsuk meg a kardot. Lő- 
jük le a csontvázat, ha elfogy a munició kardun- 
kat bármikor újratölthetjük. Miután végeztünk, 
figyeljük meg, hogy milyen pozícióban van a lift 
a legközelebb a kép jobb felső sarkához és innen 
ugorjunk le. 

9. A csontváz lehelletén begyújthatjuk a kar- 
dot, miközben folyamatosan lövöldözünk rá. Már 
csak a mágia mesterét, egy hihetetlenül primití- 
ven kinéző lángoló valamit kell lelőnünk (nem 
kellett volna beletenni ebbe az amúgy jól sikerült 
játékba) és máris futhatunk szívünk választottjá- 
hoz, aki egy kövön fekszik kiterítve s már türel- 
metlenül várja érkezésünket. 

A jól megérdemelt gratuláció után a program- 
nak már csak egy megjegyzése van számunkra: 
FOLYTATÁSA KÖVETKEZIK! 


Aster 

Kedves Olvasóink! 


Decemberben dupla terjedelemben jelenünk meg! 
Az előfizetőink változatlan áron kapják meg ezt a 
Sszámunkatk . 


E 

A gonosz hatalom ellen 


THE RINGS OF MEDUSA 





A program sztorija mesébeillő! Egy képzelt föl- 
dön bujkáló királyfi szerepében játszunk. A ki- 
rályság virágkorát éli, a földek termékenyek, a 
kormány gazdasági fellendülés és a lakosság 
szociális kielégítettsége felé irányítja az országot. 
Hirtelen durván fordul a szerencse. Egy titokza- 
tos hatalom, az alvilágból származó Medusa Is- 
tennő megpróbálja az emberi fajt uralma alá 
hajtani. Mindenütt a földön letörte a lázadásokat, 
a királyság kis territóriumokra hullott szét. Fenye- 
getően kiszélesedni látszik a Medusa hatalma. 








A játékos a legbátrabb herceg, feladata a terje- 
dő gonosz hatalom útját állni és szétforgácsolni 
a Medusa birodalmát. Azonban, hogy egy döntő 
háború az Istennőre veszélyes legyen, először az 
Ot Gyűrű birtokába kell jutnia a hercegnek, ezek 
majd egy templomban kapcsolódban össze, a 
hatalom elleni párbajban szükség van rájuk. 

Minden baj fázisa az, hogy a kezdeti fázisban 
a királyfi hatalma erősen korlátozott, pénzügyi 
eszközei eléggé szűkösek. Pedig igen nagy szük- 
sége van egy hadsereg felállítására, megerősíté- 
sére, mert a gyűrűk megtalálása enélkül remény- 
telen. 

A ,The Rings of Medusa" három részből áll: 
A TÁJ, a VÁROS és a HARC. A tájon belül vándo- 
rolhat az ember egyik várostól vagy városból a 
másikig, kutathat nyersanyagok után, bányákat 
nyithat és a talált kincseket a városokban bizton- 
ságba helyezheti. A tájban vándorlás közben az 
ember háromféle eredetű akadályra bukkanhat, 
melyek megnehezítik vagy akadályozzák a to- 
vábbjutásban: hegyek, folyók, tengerek. Kényes 
helyzet adódhat a mocsárvidékek keresztezése- 
kor, amikoris igen nehéz elkerülni seregeinknek 
a veszteségét. A tájban természetesen találko- 
zunk portyázókkal, seregekkel és más egyéb tár- 
saságokkal. A kapcsolatfelvétel többnyire vad 
mészárlással végződik. A kezdeti fázisban ez elől 
logikus kitérni, de van, amikor a terep adottságai 
ezt nem teszik lehetővé. 

A gyűrűk a színes területeken vannak elszórva. 
Közülük kettő valójában a szárazföldön található 
meg, a másik kettő távoli, félreeső kincses szige- 
teken van. Az ötödik gyűrű egy velünk a későbbi- 
ekben megütköző sereg birtokában van. Elérésé- 
hez az út nagyon hosszú. Az első fázisban minde- 
nekelőtt a városokat kell a játékosnak megkeres- 
ni a vásárlásokhoz, beszerzésekhez, seregszerve- 
zéshez szükséges pénz megszerzése végett. Erre 


tág a lehetőség. A legkényelmesebb és biztonsá- 
gosabb a Bank, itt hitelt vehetünk fel. Ez némi 
segítséget jelent, de mivel kezdéskor csak egy 
korlátozott hitelkeretet használhatunk, ez bor- 
zasztó kevés. Ráadásul még kamatot fizetünk 
utána, amit célszerű a városokban vásárlás előtt 
megfizetni alkalmanként, mert különben az üzle- 
tek nem szolgálnak ki bennünket. Akiben buzog 
a játékkedv, annak minden városban rendelke- 
zésre áll egy játékterem, ahol a rosszhírű , Black 
Jack" játék során (nálunk21-es néven ismert) 
meggazdagodhat, vagy (többnyire) elveszítheti 


mindenét. A lelkiismeretesebb módja a tőkeko- 
vácsolásnak: a kereskedelem. Minden városhoz 
tartozik egy Felszerelési Bolt (STALL), itt haszná- 
lati tárgyakat kínálnak pl.: kocsit két lóval, keres- 
kedelmi tevékenységünk megalapozásához. Az 
ember mindenütt talál üzleteket, az áruk és az 
árak színes palettáját. Jó szimattal, tapasztalattal 
és elsősorban szerencsével a városok közti ke- 
reskedelem vékaszámra dönti a pénzt. Némelyik 
folyónál vagy tengernél fekvő városban gazdag 
kikötőket találunk. Itt a hajótulajdonos szerepébe 
bújhatunk, kereskedelmi vagy hadiflottát szer- 
vezhetünk. A vizi áruszállítással gyorsan lehet 
nagy pénzt csinálni. Mielőtt a nagy teherszállí- 
tásba belevágnánk, tudnunk kell, hogy a hajóvá- 
sárlás és a tengerészek toborozása jelentős 
pénzt igényel. 

A város parkjában bőségesen van minden faj- 
tából zsoldos és katona, aki csak arra vár, hogy 
besorozzák. Tíz különböző faj képviselői: embe- 
rek, tündérek, törpék, félszerzetek, orkok, gnó- 
mok, óriások, hegyimanók, emberevő óriások és 
zwarkok. Előrelátóan különböző tulajdonságú 
zsoldosokat választhatunk, majd hagyhatjuk őket 
tevékenykedni különféle fegyvernemekben: gya- 
logság, lovasság, tüzérség, felderítők, sárkánylo- 
vagok, varázslók és íjászok. 

Igyekezzünk kis ráfordítással nagy hadsereget 
felállítani, gondolva arra, hogy felszerelésük és 
havi zsoldjuk a mi pénztárcánkat terhelik. A ka- 
szárnya jó hely lehet csapataink részére, abban 
az esetben, ha az ember egy elfoglalt városban 
váratlan támadást véd ki. A legtöbb településen 
van egy Fegyverkovács (Waffenschiede) is, aki 
ellátja a seregeket felszereléssel, fegyverrel, va- 
lamint van egy Nyersanyagkereskedő (Juweil- 
ler), neki a bányákból származó anyagok adhatók 
el nyereségesen. A városban a Templom kiemelt 
jelentőségű hely, hercegünk itt kaphat hasznos 
információkat erről-arról, kincsek rejtekhelyéről 

Köszönjük Lóránd István budapesti olvasónknak 
a beküldött kitűnő megoldást. 
Ez egy olyan sikeres program, hogy úgy gondoltuk, 
olvasóinknak tetszését is elnyeri a térképek közlése. 

stb. Lehetőség van arra is, hogy a már megtalált 
gyűrűket az ötágú csillag sarkaiba téve, új ta- 
pasztalatokra tegyen szert a hatalomról. Pl.: jö- 
het közlés más gyűrűkről, szükséges információk 
árlistákról egyes városokban, stb. 

Az ember a városok között időről időre várak- 
ba botlik. A leírás szerint város ostrom előtt itt 
gyakorlatozásra is lehetőség van, ami fokozza a 
harci erőt. A harc sokban hasonlít a , Defender 
of the Crown" csatáihoz. Itt is a szembenálló fe- 
lek összehasonlítása alapján vsn lehetőségünk 
egy minimális beavatkozásra a csatát illetően, a 
munka oroszlánrészét a számítógép végzi. A vá- 
rosok támadása, várak bevétele a , D.O.C."-hoz 
hasonló, a tengeri csaták viszont másképp ala- 
kulnak. Az állandó csatározás pénzt jelent a játé- 
kos végtelen útján, jövedelmekhez vezet, mely a 
hadsereg fenntartásához nyújt segítséget. 

Jó csatározást, de nem elfelejteni: a cél nem 
az utazgatás és a távkereskedés megvalósítása, 
hanem a MEDUSA legyőzése. 

A program kezelése egyszerű, legnagyobb ér- 
deme, hogy a megoldáshoz számtalan út vezet. 


Németh Gábor 

Egy , isteni" játék 


Eye of Horus 


Uljünk be az időgépünkbe (C-64 vagy Amiga 
gyártmányúj és tegyünk egy kis kirándulást az 
ókori Egyiptomba, a fáraók földjére. Utikalau- 
zunk a sólyomfejű Hórusz, a nap, az ég és a vilá- 
gosság istene lesz. Kalandjaink során felfedezzük 
egy piramis föld alatti labirintusát, megküzdünk 
a gonosz erőivel, hogy kiszabadíthassuk a fáraót. 














Keresett fáraónk elég szétszórt ember lehetett, 
hiszen hét darabját a labirintus legeldugottabb 
helyein kell felkutatnunk. Első feladatunk ezek- 
nek a kis emberkékkel jelzett daraboknak az 
összegyűjtése, és a startnál található ajtóhoz 
szállítása. Ezután meg kell találnunk a csoda- 
szert, mellyel életet lehelhetünk alélt uralkodónk- 
ba. Végül pedig hányjuk kardélre a rút sárkányt 
(aki leginkább a kockásfülű nyúlra hasonlít), s 
ezután élvezhetjük jól megérdemelt jutalmunkat 
(a program alkotói ebben nem erőltették meg 
magukat). 

A játék információit a kép alsó részén láthatjuk. 
A bal szélen a labirintusban talált tárgyaink (egy- 
szerre legfeljebb hét lehet nálunk), mellettük pe- 
dig életeinket láthatjuk majd, ha megleltük bo- 
Ilyongásaink során. A térképen csak azok a folyo- 
sók és liftek fognak megjelenni, melyeket már 
bejártunk. Pillanatnyi helyzetünket a fehéren vil- 
logó útszakasz jelzi, a sárkány pedig a fekete ré- 
szen tartózkodik. Istenünket a kettes joystickkal 
mozgathatjuk jobbra, illetve balra. A joyt fölfelé 
tolva Hórusz sólyommá változik, és repülve foly- 
tatja útját. 

Az útvesztőben a folyosókat liftek kötik össze. 
Ezek legtöbbjét a joy fel- és lehúzásával tudjuk 
működtetni, de némelyikhez kulcsra van szüksé- 
günk. Ezeket kis színes téglalap jelzi, és elindítá- 
sukhoz meg kell találnunk a neki megfelelő kul- 
csot. Amikor elsétálunk (repülve nem fog sikerül- 
ni) a folyosón egy tárgy mellett, az automatiku- 
san bekerül leltárunkba. Ha a tűzgombot le- 
nyomva a joyt lefelé húzzuk, a nálunk lévő eszkö- 
zök valamelyikét használhatjuk. Minden össze- 
gyűjtött emberke után azt vissza kell juttatnunk 
az indulás helyére (egyszerre mindig csak egy 
lehet nálunk). 

Utunk során rengeteg tárgyat találunk, melyek 
egy része a ránk támadó ellenséget semmisíti 
meg, míg mások feladatunk teljesítéséhez szük- 
ségesek. A vázákat megdörzsölve egy szellem 

toppan elénk, és a nálunk lévő fáraódarabot el- 
viszi rendeltetési helyére. (A lámpa szelleméről 
mintha másik mesében olvastam volna). A me- 
dálhoz hasonlító tárgyak használatára egy másik 
szellem kerül elő, és kicseréli a medált egy vázá- 
ra. A létrák segítségével egyből kiindulási he- 
lyünkre jutunk vissza. A békák életeink számát 
növelik, a zöld lóhere pedig a fáraó felélesztésé- 
hez lesz szükséges. 

A program elég szépre sikeredett. Az egyes fo- 
lyosókat falfestmények, berendezési tárgyak te- 
szik látványossá és különbözőkké. A hanghatá- 
sok már kevésbé ilyen jók. A zajok egy idő után 
nagyon idegesítőkké válnak. A játékban új ötletet 
nem találhatunk, a régi játékosok számára már 
minden része ismert lehet. A feladat elvégzése 
nagy kitartást és ügyességet igényel, de azért 
egyszer érdemes végigjátszani. 


Temesvári Tibor 

Project Firestart 


Prométheus jelentkezz! Így kezdődik az Elektro- 
nic Arts 1988-ban készített játéka. A sztori és a 
játék stílusa egyébként szinte teljesen Ridley 
Scott Alien (Magyarországon: A nyolcadik utas 
a halál) című filmjére épül, csak a szereplők má- 
sok, és a történet is egy kicsit, de azért egy kap- 
tafa... 








A játék előzménye egyébként ennyi: 2061-ben 
a Titán körüli pályán keringő űrhajó, a Prométhe- 
us, egyik tudósa azt a feladatot kapja, hogy bá- 
nyamunkára alkosson egy különösen erős élő- 
lényt a veszélyesebb helyekre. De Arnónak azon- 
ban fejébe szállt a dicsőség és a szörnyeket túl 
erősre alkotta. A , S.I.A."-t (nem én írom rosszul!) 
érdekelni kezdte a dolog és odaküldte Annar ne- 
vű ügynökét, hogy a szörnyeteg kémiai összeté- 
telét megszerezze, vagyis a Firestart tervet. Köz- 
ben néhány szörny a rajtuk végzett kísérlet hatá- 
sára elpusztult és ez mintha feldühítette volna a 
többit. Aztán elszabadult a pokol... A játék szép 
grafikáján és kitűnő stílusán kívül mást is hoz 
képernyőinkre: igazi feszült izgalmat, ami nem 
túl gyakori az ilyen stílusú játékoknál. 

Jon (ezt sem én írom rosszul) Hawking, a fő- 
hős, irányítása elég egyszerű, a jobbra-balra ha- 
ladáson és lövöldözésen kívül a különböző ajtók 
kinyitására, becsukására, tárgyak felvételére stb. 
általában kérdéseket kapunk (például Open do- 
or?) és a joystick gombjának megnyomásával 
válaszolunk rájuk igennel. Különböző helyeken 
találhatunk számítógépeket, ahol a szörnyeteg 
elszabadulásáról tudhatunk meg érdekes, de saj- 
nos nem túl értékes dolgokat. Lézerfegyvereket 
és gyógyszereket is ugyanígy találhatunk. Ami- 
kor megérkezünk a Prométheusra, menjünk el 
jobbra (a főhősnek jobbra!) majd a liften men- 
jünk fel a másodikra. Itt egy leharapott karu hul- 
lát találunk, akinek saját vérével még épphogy 
sikerült felírnia a , danger", (veszély) szót. Hm... 
Nem túl biztató. 

Menjünk tovább jobbra, így megérkezünk az 
A" folyosóra. Forduljunk balra és menjünk vé- 
gig a folyosón egészen a jobboldali ajtóig. Men- 
jünk be. Itt a , C" folyosó. Két lift van itt, az egyik- 
kel menjünk fel a harmadikra. A faihoz kent hul- 
lákat otthagyva menjünk tovább jobbra. Itt némi 
gyaloglás után egy liftet és három ajtót látunk 

Prometheus jelentkezz! 





jobbra, egyet balra, (egy nyíl jelzi!). Menjünk be 
a jobboldali harmadik ajtón, itt megtaláljuk az 
ostoba Arno holttestét, és két szörnyeteget, 
egyelőre valamilyen folyadékban lebegve. Ami 
itt nekünk kell az a Science log tape (ami nem 
más, mint a Firestart terv videokazettán) és dr. 
Arno I.D. kártyája. Vegyük fel őket az I.D.-at Arno 
hullájáról, a kazettát pedig a szörnyek melletti 
asztalról. Menjünk ki jobbra. Itt a lézerfegyveres 
hulla I.D. kártyáját is vegyük fel. Menjünk ki. Ha 
le akarjuk játszani a kazettát (hátha mégis a Ram- 
bo III.?) megtehetjük a következő videoszobában. 
Közben baljós zene jelzi a szörnyek közeledtét. 


A liftnél már támadnak is. Itt megjegyzendő 
egyébként: ha a szörnyeteg az első lövésre nem 
pusztul el, folyamatosan kell lőni. Ha kinyírtuk, 
gyorsan hívjuk a liftet és menjünk fel vele a ne- 
gyedikre. Itt a liftből kilépve menjünk jobbra. 

A következő szoba az űrhajó irányítóterme. Itt 
két kikapcsolt képernyőt láthatunk néhány pihe- 
gő hulla társasáságában. A szemből baloldali ké- 
pernyő alatt található az a számítógép, amivel az 
egész koszfészket felrobbanthatjuk. Ezt tegyük is 
meg (set self destruc majd proced). Ezután kide- 
rül, hogy még 25 percünk van az űrhajó elhagyá- 
sára. Adjunk le rádiójelentést a jobb képernyő 
alatt található rádión (a nő megjelenése után re- 
port mission progres). 

Miután közöltük, hogy megtaláltuk a kazettát és 
beindítottuk az önfelrobbantót a hölgy azt mond- 
ja: , Kitűnő, de most már húzzuk el a szennyest." 


Rajtunk ne múljék. Menjünk vissza a starthely- 
hez, útközben feltöltve energiánkat a laboratóri- 
ummal szemben lévő , energizeren". Vegyük fel 
közben azt a lézert is, az I.D. kártyás hulláról. Hát 
megmenekültünk! Vége... Vagy mégsem? Az 
utolsó pillanatban felrobban az űrhajó, amivel 
idejöttünk. Nem tudunk mást tenni, mint kiírtani 
a hirtelen szép számban jelentkező szörnyetege- 
ket. Ezek után menjünk vissza a , danger"-es hul- 
lához, majd vegyünk fel egy lézert a környéken 
lévő fegyverraktárból (balra, majd a jobboldali 


és 


FOTÓ: C—64 


hel sás 


tözSzReekekkketekő p22 ét ő 


Első emelet 





Jelmagyarázat: 













Cor Folyosók 


Hulladék ürítő 
J.P, kontroll 


Waste Hulladék ürítő 
LF. Lézerfegyver 
P.L.F. Piazmalézer 


Hologramm 


Egymáshoz 
tartozó liftek 


Ajtó 


Automata ajtó 


éj mr 


ül —— Számítógép 
Hi Gyógyszer 















Második emelet 








TTL Tt [68 
MMM Té 
UNT ÉT TAL 
MT TT [8 8 
INTETT TT 
TT TT 
TNM tt zt 
MLM TT 
MTU e 






























ITL MT 
MG TÁ 
a ) 
MT TA 4 

NY ÁT 
MY] TM TT GYA 
ML MU 












Harmadik emelet 


Kazetta (Lp, 
I.D. Kár-f ID. 
É] tya kártya 


[Lele] 
Terrárium Cor M. 


Le 
a 


Cor L. 


Negyedik emelet 


ajtó). időközben egy férfit látunk felkelni a hiber- 
náló teremben (ez Anar!), és azt is látjuk, hogy 
egy nőt otthagyott. A szívtelen dög! Majd mi 
megmentjük! 

Menjünk vissza a , C" folyosóra, majd az egyik 
lifttel menjünk le, ezúttal az elsőre. Itt a hiber- 
nálóterem, a legszélső ajtó, jobbra velünk szem- 
ben. De csak akkor tudunk bejutni, ha már a biz- 
tonsági berendezés is beenged (CYRO chamber 
security detected). Ha már bent vagyunk, előbb 
lőjük halomra a felénk közeledő szörnyet, aztán 
engedjük ki a lányt. Valamit szövegel, de ne tö- 
rődjünk vele, menjünk ki a szembelevő szétvert 
ajtón, bevárva a lányt. (Egyébként csínján bán- 
junk vele mert nagyon könnyen meghalhat). 

Szálljunk be a liftbe majd menjünk a másodikra. 
Itt rohanjunk jobbra, a legszélső ajtóhoz és a lán- 
nyal , zárkózzunk be". Itt található a , hulladéküríi- 
tő". Nyissuk ki az ajtaját (open waste disposal 
door). Mire a lány beszáll és közli velünk, hogy 
nehogy már itt hagyjuk, hanem lökjük ki az irá- 
nyítóterembe. Ám legyen. 

Menjünk vissza a már ismert úton az irányító- 
teremig, majd az önfelrobbantó számítógéppel 
szembeni ajtón menjünk be, majd lőjük ki a 
lányt. (jettison Waste pound) Ezután gyorsan ad- 
junk le segélykérést a rádión. (Help) közlik velünk, 
hogy a főnök biztosan dühös lesz, hogy tönkre- 
ment a drága , Exis" űrhajónk, de azért majd kül- 
denek arra egy nagy kereskedelmi hajót. A segély- 
kérés után menjünk vissza a harmadikra és fus- 
sunk egyfolytában balra (most ne álljunk meg a 
2. liftnél). Menjünk keresztül a terráriumon, majd 
menjünk le lifttel a másodikra. 


Itt található a nukleáris pajzs, az ,X" folyosó 
végében levő szobában, amit nyissunk ki, majd 
fussunk kifelé mint az őrült, mert ittpusztulunk! 
Vegyük fel a plazmalézert, ami a legszélső szobá- 
ban van (az , Y" folyosónál kétszer jobbra, a má- 
sodik ajtónál). Közben ijedten látjuk, hogy Szu- 
perlény elszabadult (néhány szót olvashattunk 
róla Anar szobájában). Ellene már nincs fegyver. 
Ezután szép türelmesen megvárjuk, egy bizton- 
ságos, bezárt helyen, míg Anar megint műkö- 
dik — Ezúttal a központi áramkört kapcsolta ki 
(mainpower turned off). 

Kapcsoljuk vissza annál a teremnél, amelynek 
ajtaja megelőzi a ,plazmaterem" ajtaját (Switch 
on Main Power). Ezután már az ismert úton men- 
jünk vissza az , A"-folyosóra. Egyébként körülbe- 
lül eközben támad a szuperlény, aki legyőzhetet- 
len s aki elől csak menekülni tudunk. Az , A" fo- 
lyosón menjünk ki az utolsó ajtón balra (a ,D" 
folyosóval szemben), majd menjünk le az elsőre 
a liften. Itt már csak az a teendőnk, hogy kétszer 
balramenjünk és ezzel elhagytuk a hajót. (leave 
the Prometheus) OKE. Felrobbant a Prométheus, 
megmenekültünk! Biztos? Ezúttal Anar van a 
nyakunkon. , Nem hagyom, hogy megismerd a 
Firestart titkait! Készülj fel a halálra!" — Készülő- 
dés helyett verjük ki a kezéből a lézert, (joystick 
le 4 balra), és ezzel a fejét is betörtük. Ezután 
felvesszük a kilőtt lányt, (puszi), majd a kereske- 
delmi hajó vesz minket, ahol fogadjuk főnökünk 


Herpai Gergely 

Fegyverünk a Ninjitsu 





Shadow Warriors 








New York, a bűn városa. Bandák jönnek-mennek 
városrészeket uralnak, aztán egy erősebb cso- 
port keze nyomán szétszélednek. A rendőrség ál- 
talában felülkerekedik rajtuk. 

Az utóbbi időben azonban feltűnt egy banda, 
melynek tagjai egységesen jégkorong kapus álar- 
cot viselnek és mindenkinél veszélyesebbek. 
Ráadásul a világ több országából tagokat tobo- 
roztak maguk köré és Amerika több nagy városá- 
ra kiterjesztették hatalmukat. 





Két méteres afrikaiak, Japán sumo birkózók, 
kanadai favágók tartják az embereket rettegés- 
ben. Azt beszélik, hogy a főnökük a Grand Ca- 
nyon környékén tanyázik. Csak egy valaki ment- 
heti meg Amerikát. Egy eldugott iskolában kikép- 
zett, szakmájának minden fortélyát ismerő Japán 
NINJA. A hívó szóra rögtön csónakba száll, és 
áthajózik Amerikába". 

Ez az a pont, ahol a Ninja szerepét átvéve belé- 
pünk a játékba. Hat pályán keresztül kell végigve- 
rekedni magunkat, hogy megküzdhessünk a fő 
gonosszal. Fegyverként a Ninjitsu tudományun- 
kat alkalmazhatjuk — a tűzgomb folyamatos nyo- 
mására egy három elemből álló ütés és rugásso- 
rozatot mutat be emberünk, amitől az ellenfelek 
szép nagy ívben elrepülnek. Ha néhány nagyobb 
palival nem boldogulnánk (például az egyik pá- 
lya végén megjelenő hármasikrekkel), eldobhat- 
juk őket. Ehhez olyan közel kell menni, hogy a 
két sprite majdnem egymáson legyen, és tűz- 
gombot -- a joyt ferdén fel kell nyomni. Néha 
láthatunk olyan villanypóznákat, amelyekből egy 

vízszintes rúd áll ki. Ezekre tűz -- le-vel felkapasz- 
kodhatunk, és fejberugdoshatjuk a rossz fiúkat. 
A pályákon elszórva hordókat, dobozokat, ládá- 
kat, telefonfülkéket és egyéb dolgokat találha- 
tunk. Ezek valamilyen extrát rejtenek (plusz élet, 
energia, pár másodpercig kard). A számunkra 
rendkívül hasznos dolgokat úgy szerezhetjük 
meg, ha az ellenfeleket olyan helyen ütjük le, 
hogy az röptében kidöntse a szóban forgó tár- 
gyakat. Ugrani tűz--ferdén fel-lel tudunk. Ez akkor 
lesz igazán segítségünkre, amikor a Grand Ca- 
nyon környékén fáról-fára kell haladni. 

Ha a játékot ketten játsszuk, megnő az esé- 
lyünk a megnyerésre. Az Amiga színes és külön- 
legesen szép grafikája rendkívül közel áll az ere- 
deti játéktermi gép színvonalához. Sajnos az el- 
lenfelek mozgása inkább hasonlít részeg zombi- 
kéhoz, mint kemény verekedőkéhez. A bővítőt 
nem tartalmazó Amigákon a pálya scrollozás 
közben időnként akadozik. Mivel az Amiga verzió 
több változatosságot tartalmaz, mint a 64-es, 
ezért a 64-es tulajdonosok nem minden dologgal 
fognak találkozni, amire ismertetőnkben utal- 
tunk. A lehetőségekhez képest a 64-es változat is 
elég jóra sikerült. 

A hógolyózás olimpiai versenyszám lesz? 


SKI OR DIE 








A már megkedvelt Skate or Die után az Electro- 
nic Arts végre elkészült a téli változatával.A játék- 
ban 5, a számítógépek számára eddig ismeretlen 
sportot gyűjtöttek össze. Ezeket később a havon 
is érdemes lesz kipróbálni, de előbb nem árt egy 
kis gyakorlás a géppel. 








Téli túránk elején a kis hegyi falu közepén álló 
üzletbe toppanunk, ahol a punk tulajdonos fogad 
bennünket vigyorogva. A boltban kurzorunkat 
mozgatva Rodney fanyar humorát élvezhetjük. 
Ha mindent elolvastunk, és kipihentük magun- 
kat, megnézhetjük az eddig elért legjobb ered- 
ményeket (hiscore), gyakorolhatunk (go practi- 
ce) és elkezdhetjük a versenyt (go compete). Mi- 
előtt azonban elindulnánk a pályára, be kell ne- 
veznünk a küzdelmekre (sign in). Itt az indulók 
nevét kell beírnunk (legfeljebb hatot). A gyakor- 
lást vagy a versenyt választva a falu főterére ju- 
tunk, ahol már síléceken kell a kiválasztott szám 
pályájára mennünk. Emberünket a joy jobbra- 
balrahúzásával állítsuk a megfelelő irányba, 
majd a tűz lenyomásával haladjunk előre. 


Snowball Blast: 


Gondolom nincs senki, aki ne gyúrt volna már 
hógolyókat, ne vett volna már részt egy nagy 
csatában. Most elég egyenlőtlen körülmények 
között, egyedül kell felvennünk a harcot egy min- 
den irányból ránk támadó csapattal. A kép felső 
részén látjuk pontunkat, lövedékeink és az ellen- 

felek számát (azt is, hogy hányan vannak előt- 
tünk, illetve mögöttünk). Ha mindenkit eltalál- 
tunk, a következő szintre jutunk, ahol a ránk tá- 
madó fickók száma növekszik. Gyakorlás közben 
a jobb felső sarokban saját emberkénk látható, 
melyet a találatok után egyre jobben beborít a 
hó, míg meg nem fagyunk. Verseny közben itt a 
rendelkezésünkre álló időt jelzi a gép. A célke- 
resztet joystickunkkal tudjuk irányítani, és a szó- 
köz lenyomásával fordulunk hátra. A mezőn kü- 
lönböző tárgyakat is találunk, melyeket lelőve 
növelhetjük hógolyóink számát, vagy a rajtunk 
levő jég egy része olvad el. 


Downhill: 


A lesiklásban a megszokottól eltérően több útvo- 
nal közül választhatjuk ki a legszimpatikusabbat 
a völgy felé. A joyt jobbra, balra, előre illetve 
hátra tolva emberünk megfordul, gyorsít és las- 
sít. Ha akadályba ütköztünk vagy letérünk a kes- 
keny ösvényről, elterülünk a hóban, és csak a 
tűzgomb lenyomásával tudunk felkelni. A szaka- 
dékokat a tűz és a joy lehúzásával ugorhatjuk át. 
(Az ilyen ugrásokkal tudjuk pontszámunkat nö- 
velni). Felül pontjainkat és időnket látjuk. Ez a 
versenyszám sajnos mind ötletességében, mind 
grafikájában elmarad a többitől. 


Acro Aerials: 


A síakrobatika az egyik legfiatalabb sportág, me- 
lyet még csak a televízióból ismerhetünk. Ebben 
a síugrás és a toronyugrás elemei keveredtek 
egymással, s az eredmény igen élvezetes. A ver- 
senyek során három gyakorlatot mutathatunk 
be. A tűzgomb lenyomására indulunk el a lejtőn, 
majd a dombról elugorva kezdődhet a mutat- 
vány. A levegőben a joyt különböző irányokba 
tolva és a tűzgombot nyomogatva remek szaltó- 
kat, terpeszeket, homorításokat végezhetünk. A 
földre azonban már talpon kell érkeznünk, külön- 
ben a gyakorlat bukfencekkel folytatódik. Ugrá- 
sainkat öt szőrös szívű bíró értékeli. 


Innerstube Thrash: 


Ismét egy elég furcsa versenyszámmal ismer- 
kedhetünk meg. A hegyről egy gumibelsőn ülve 

kell lecsúsznunk. Feladatunkat nehezítik az úton 
elszórt rajzszögek, és a másik játékos, aki minde- 
náron ki akarja szúrni guminkat. Menet közben 
késeket és villákat találunk, melyekkel mi sebez- 
hetjük meg ellenfelünk járművét. A kerék nyo- 
mását a kép felső részén levő műszer jelzi. A 
minden szúrásnál fogyó levegőnket csak egy 
pumpa felszedésével tudjuk pótolni. A joyt moz- 
gatva gumink csúszásának irányát változtatjuk. 
Ha lenyomjuk a tűzgombot, a kart jobbra vagy 
balra húzva emberünk a megfelelő irányba for- 
dul, előre és hátra mozdítva pedig szerszámun- 
kat döfjük előre. (Természetesen csak akkor talál- 
juk el ellenfelünket, ha az orrunk előtt van). Pont- 
számunkat az ellenfél gumijának kiszúrásával és 
a verseny megnyerésével szaporíthatjuk. 


Snowboard Half-pipe: 


Ebben a játékban egy folyómederhez hasonló 
pályán kell lesiklanunk deszkánkkal. Menet köz- 
ben a meder peremén ugrásokat, kézenállásokat 
mutathatunk be. A gyakorlat elvégzéséhez két 
perc áll rendelkezésünkre. Az utunkba kerülő fa- 
rönköket kikerülhetjük (joy jobbra vagy balra) 

vagy átugorhatjuk (tűz és joy le vagy fel), az 
összeszedett csillagok pedig pontszámunkat nö- 
velik. A peremen a tűzgomb lenyomásával, és a 
kar tologatásával választhatunk a különböző ug- 
rások között. Egy kis gyakorlás után már a nagy 
eséseket is elkerülhetjük. 

A tél kedvelői remek játékokat, sportokat is- 
merhetnek ebben a gyönyörűen rajzolt, sok jó 
ötlettel és humorral megtöltött programban. A 
játék előnye, hogy az egyes versenyszámok mel- 
lett az összesített verseny megnyeréséért is fo- 
lyik a kűzdelem. Bár ebben a műfajban igen sok 
játék született már, az alkotóknak mégis sikerült 
valami újat, vonzót csempészni az ismert formák 
közé. 


Temesvári Tibor 

TOP LISTA 


1990/szeptember/ASTER 





1. FLIMBO"S OUEST 6. DRAGON WARS 1. UNREAL 6. THE JETSONS 












2. STREET ROD 7. LOGO 2. CHAMPIONS OF KRYNN. 7.KICK OFF 2 
3. WINGS OF FURY 8. VENDETTA 3. BEAST 2 8. KLAX 

4. SUPER STOCK CAR 9. TURRICAN 4. OPERATION STEALTH 9. FLOOD 

5. CHAMPIONS 10. CENTURY 5. HEROS 10. FLIIMBO"S 


OF KRYNN ALLIANCE OUEST OUEST 




















REJTVÉNY; 5 


Beküldési határidő: NOVEMBER 10. 


Az alább felsorolt játékok közül melyik kettő a KAKUKKTOJÁS és miért? 


ROCKET RANGER BARBARIAN 
DYNASTY WARS PIRATES 
AFTER THE WAR IRON LORD 
EYE OF HORUS DRILLER 


Rejtvény/3. NYERTESEI 


Mivel a 3. szám rejtvényére helyes AMIGA megoldás nem érkezett, ezért e hónapban 
csak C-64-es lemezeket sorsoltunk ki! 













C-64 lemezek , 
Miskei Zoltán (Kalocsa) e. Kánya Attila (Diósd) e Zsonda Gábor (Nyíregyháza) e Bagi Ákos 
(Eger) e Kerling Zoltán (Szolnok) 






Gratulálunk! A nyereményeket ezúttal is postán küldjük el! 
További sok sikert és jó játékot kíván a szérkesztőség minden tagja! 


Ára: 79 Ft 
siikkikkkkkikikikikkkkkkkikkkkikkekkkkkkkkkkkkkkk kk kk 


576 KBYTE T-SHIRT 


Lapunk 5. számával egyidőben megkezdjük 
az ,576 KBYTE T-SHIRT" árusítását is. 


Áraink a következők: 
Rövid ujjú pólók: 490 Ft/db 
Hosszú ujjú pólók: 890 Ft/db 


Előfizetőinknek illetve annak aki 5 db-ot rendel 1099-os árengedményt adunk! 


A T-SHIRT-ök megrendelhetők az újság címén 
(Comgame Gmk. 1389 Budapest Pf. 132.) 
vagy megvásárolhatók Budapesten az alábbi címeken: 


VII., Erzsébet krt. 40—42 sz. alatti üzlethelyiségben 
SKÁLA Budapest (a mozgólépcsővel szemben a kiskereskedői részlegben) 


Ezeken a helyeken az újság számai visszamenőleg is megvásárolhatók! 

MEGHIRDETJÜK 


576 KByte Demopályázatot! 
A téma teljesen független, egyetlen megkötés, hogy minden alkotóelem 
(képek, ill. zenék) saját készítésűek legyenek. 


A C-64-en és AMIGA-n pályázók alkotásait együtt értékeljük, 
a gépek tudásának minél jobb kihasználtságát figyelembe véve. 


Főnyeremény: AMIGA 500 


Beküldési határidő: 1990. november 15. 
Nevezési díj: a lemez, amin a műveket bekülditek. 


Eredményhirdetés: a BITLET karácsonyon. 

